
Le  vray  régime  et  gouver- 
nement des  Bergers  et 
Bergères  :  composé  par  le  rustique 

JEHAN    DE   BRIE 

Le  bon  Berger 

Réimprimé  sur  l'édition  de  Paris  (i54i) 

Avec  une  Notice 

Par    PAUL    LACROIX 

(Bibliophile  Jacob] 


PARIS 
Isidore  LISEUX,    Éditeur 

Rue  Bonaparte,  n-'  2 


(     BIBLiOTHECA 


Notice  sur  Jehan  de  Brie 

ET    SUR     SON- 
TRAITÉ  DE  L'ART  DE  BERGERIE 


E  petit  Traité  qu'on  réimprime 
aujourd'hui  pour  la  première 
fois,  deux  cent  quatre-vingt- 
cinq  ans  après  la  dernière  édi- 
tion qui  en  a  été  faite  à  Lou- 
vain  en  i5g4,  n'est  malheureusement  pas 
l'original,  que  Jehan  de  Brie,  dit  le  Bon  Ber- 
ger, avait  compilé,  «  pour  obéir  révéremment 
à  la  volonté  et  commandement  de  très-excel- 
lent prince  en  haultesse,  en  noblesse,  puis- 
sance et  amour  de  sapience,  de  prudence  et 
de  science,  Caries  le  quint,  roy  de  France, 
nostre  sire,  régnant  très-glorieusement  et  de 
rrand   félicité.  »  C'est    en   iSyg,   suivant  la 


note  préliminaire  du  Vray  régime  et  gou- 
vernement des  Bergers  et  Bergères,  que 
Jehan  de  Brie  acheva  le  Traicté  de  l'estat, 
science  et  pratique  de  l'art  de  Bergerie,  et 
de  garder  oeilles  et  brebis  à  laine,  et  le 
présenta,  environ  la  feste  de  Pentecouste, 
audit  roi  Charles  V.  On  n'a  pas  encore  re- 
trouvé cet  ouvrage,  qui  a  dû  certainement 
faire  partie  de  la  bibliothèque  des  rois 
Charles  V  et  Charles  VI,  et  qui  fut  peut- 
être  acheté  par  le  duc  de  Bedford  avec  les 
principaux  manuscrits  de  cette  célèbre  bi- 
bliothèque; mais  nous  ne  désespérons  de 
le  voir  découvrir,  un  jour,  dans  une  des 
bibliothèques  publiques  ou  particulières  de 
l'Angleterre. 

A  défaut  du  texte  même  de  l'ouvrage  de 
Jehan  de  Brie,  il  faut  bien  se  contenter  de 
l'abrégé  qui  en  a  été  fait,  au  commence- 
iiient  du  XVI»  siècle,  avec  beaucoup  de  bon- 
homie et  de  simplicité,  et  qui  fut  sans 
doute  reproduit  dans  un  assez  grand  nombre 
d'éditions  devenues  introuvables,  car  les 
livres  destinés  à  l'usage  du  peuple  se  sont 
détruits  rapidement  par  le  fait  seul  de  cet 
usage  journalier  et  continu.  L'ouvrage 
de  Jehan  de  Brie  était,  plus  que  tout  autre, 
exposé  à  ce  sort  inévitable,  puisque  c'est  le 
seul  livre  qui  traite  de  VA  rt  de  Bergerie,  Qi 

que  les  Bergers  n'ont  pas  eu  d'autre  guide 
pour  apprendre  théoriquement  leur  profes- 
sion. Toujours  est-il  que  Ton  connaît  à 
peine  trois  ou  quatre  éditions  de  ce  petit 
livre,  et  que  de  chacune  de  ces  éditions  il 
n'a  survécu  qu'un  ou  deux  exemplaires, 
qui  ne  sont  pas  même  tous  complets  et  bien 
conservés. 

Voici,  d'après  lés  recherches  du  savant 
Jacques-Charles  Brunet,  la  nomenclature 
et  la  description  des  éditions  connues  : 

1°  Jehan  de  Brie  le  bon  Bcrgier.  —  Cy 
finist  la  vie  du  bon  bergier  Jehan  de  Brie 
nouvellement  imprimée  à  Paris  pour  la 
veufve  de  feu  Jehan  Trepperel  et  Jehannot 
(sans  date).  Pet.  in-S"  Goth.  de  52  ff. 

Jehan  Trepperel,  libraire  et  imprimeur  à 
Paris,  qui  avait  sa  boutique  rue  Notre- 
Dame,  à  l'enseigne  de  l'Écu-de-France, 
étant  mort  en  i5o2,  sa  veuve  continua  son 
commerce  pendant  quelques  années.  On 
peut  supposer  qu'elle  s'était  associée  avec 
Denys  Jehannot,  qui  fut  libraire  et  impri- 
meur de  1484  à  i536,  et  qui  céda  alors  sa 
maison  à  son  fils. 

20  Le  vray  régime  et  gouvernement  des 
Bergers  et  Bergères  :  composé  par  le  ru- 
stique Jehan  de  Brie,  le  bon  Berger,  m.d.xlii. 

A  Paris,  en  l'imprimerie  de  Denys  Jonot 
(sic),  in-i6  Goth.  de  72  ff.,  fig.  grav.  en 
bois. 

C'est  l'édition  sur  laquelle  a  été  faite  celle 
qu'on  vient  de  réimprimer,  avec  de  légères 
modifications  d'orthographe,  en  donnant  le 
fac-similé  de  toutes  les  figures  sur  bois  (i) 
qui  se  trouvent  dans  cette  édition  de  1542. 
La  plupart  de  ces  gravures,  naïvement  et 
grossièrement  exécutées,  nous  paraissent 
être  d'une  époque  antérieure  à  la  date  de 
l'édition  :  il  est  donc  permis  de  supposer 
qu'elles  proviennent  d'une  autre  édition  in- 
connue, imprimée  antérieurement,  vers  1 620 
à  i525;  mais  trois  de  ces  gravures  seule- 
ment (voy.  p.  3o,  48  et  63  de  la  présente  réim- 
pression) sont  incontestablement  contempo- 
raines de  l'édition  de  1542,  puisqu'elles  ont 
une  grande  analogie  avec  les  figures  de  Ber- 
nard Salomon,  dit  le  Petit  Bernard,  et 
qu'elles  peuvent  avoir  servi  à  quelque  édi- 
tion primitive,  encore  non  citée,  des  Qiia- 
drins  historiques  de  la  Bible,  sinon  à  une 
petite  édition  du  Vieux  Testament,  qui 
contiendrait  des  figures  dessinées  par  Hol- 
bein  ou  par  Jean  Cousin.  L'une  de  ces  gra- 


l'i;  Ces  ligures  ont   ctc  gravées   à   nouveau   par 
M.  Alfred  Prunaire. 

vures  représente,  en  effet,  la  création  de 
l'homme  au  milieu  des  animaux  déjà  créés; 
l'autre,  l'assemblée  des  oiseaux,  après  leur 
création,  et  la  troisième,  un  grand  oiseau 
qui  fait  son  nid,  peut-être  le  phénix,  sous 
l'influence  d'un  vent  favorable,  suivant  la 
seule  explication  que  nous  puissions  donner 
à  cette  gravure. 

Il  ne  faut  donc  pas  tenir  compte  d'une 
supposition  bibliographique  de  La  Monnoye, 
qui,  dans  une  de  ses  notes  sur  la  Bibliothèque 
Françoise  de  la  Croix  du  Maine,  avance  que 
le  titre  de  l'édition  de  1542  aurait  été  refait 
par  Denys  Janot,  fils  de  Denys  Jehannot, 
pour  rajeunir  les  exemplaires  restant  d'une 
ancienne  édition  publiée  sans  date  par  son 
père.  Dans  ce  titre,  il  est  viai,  le  nom  du 
libraire-imprimeur  est  étrangement  travesti 
{Jonot  pour  Janot),  et  l'on  a  peine  à  croire 
que  cet  imprimeur  ait  laissé  subsister  une 
pareille  faute  d'impression  sur  les  exem- 
plaires mis  en  vente  dans  sa  boutique.  Nous 
aimons  mieux  croire  que  ce  titre  fautif  a 
été  fait,  après  la  mort  de  Denis  Janot  ou 
Jehannot,  en  i545,  par  l'acquéreur  des 
exemplaires  qui  se  trouvaient  en  magasin 
chez  le  défunt.  Si  l'on  admettait  cette  hy- 
pothèse, l'on  devrait  donc  considérer,  comme 
appartenant  au  premier  tirage  de  cette  édi- 


tion,  les  exemplaires  du  Vray  régime  et 
gouvernement  des  Bergers  pour  les  dou:^e 
mois  de  Van,  «  imprimé  à  Paris,  in-i6,  par 
Denys  Janot,  sans  date  »,  que  Du  Verdier 
signale,  en  ces  termes,  dans  sa  Bibliothèque 
Françoise. 

3°  Traité  de  Testât,  science  et  pratique  de 
l'art  de  Bergerie  et  de  garder  ouailles  et 
bestes  à  laine,  par  Jehan  de  Brie,  dit  le  bon 
Berger.  Paris,  Simon  Vostre ,  sans  date, 
pet.  in-8°  Goth. 

Cette  édition,  que  possède  la  Bibliothèque 
Nationale  (série  S.,  n°  880),  serait  donc  une 
des  plus  anciennes  éditions  de  l'ouvrage, 
puisqu'elle  doit  être  antérieure  à  i522, 
Simon  Vostre  étant  mort  cette  année-là.  De 
plus,  le  titre  de  ladite  édition  est  justement 
celui  que  Jehan  de  Brie  avait  donné  à  son 
livre,  tel  qu'il  fut  présenté  à  Charles  V 
en  1379. 

4°  Le  vray  régime  et  gouvernement  des 
bergers  et  bergères.  Louvain,  Jehan  Bo- 
gart,  1594,  pet.  in-S",  ff.  non  chiffrés. 

«  Édition  en  caractères  Gothiques,  »  dit 
Brunet,  «  ce  qui  est  remarquable  pour  l'épo- 
que de  la  publication.  » 

Nous  avons  inutilement  cherché,  dans  les 
historiens  de  Charles  V,  une  mention  quel- 

conque  de  notre  Jehan  de  Brie,  que  ce 
grand  roi  avait  chargé  de  recueillir  tous  les 
secrets  de  l'art  de  bergerie,  que  les  bergers 
gardaient  entre  eux  mystérieusement,  sans 
les  révéler  à  qui  que  ce  fût,  en  dehors  de 
leur  profession,  comme  l'a  constaté  le  ré- 
dacteur anonyme  du  Vray  régime  et  gou- 
vernement des  bergers  et  bergères,  en  disant  : 
'.  Nul  ne  soit  si  presumptueux  que  il 
tiengneceste  doctrine  pour  fable,  car  elle  est 
moult  noble  et  digne  de  grand  louenge  pour 
la  haultesse  du  grand  entendement  de 
l'Acteur,  et  doit-on  entendre  grant  amour  et 
vraye  obéissance  en  ce  que  ledict  de  Brie  l'a 
voulu  bailler,  manifester  et  declairer  au 
Roy  nostre  sire,  et  à  nul  autre  ne  l'eust-il 
baillée.  Et  peult-on  vrayement  considerei; 
que  les  anciens  sages  hommes,  desquels 
nous  avons  moult  de  biens  »  (suit  une  longue 
nomenclature  depuis  Platon  jusqu'à  Hely- 
nant,  moine  de  Froitmont)  «  n'osèrent  onc- 
ques  traicter  de  ceste  matière  présente,  ou 
par  aventure  ne  le  vouldrent  pas  dire  ne 
révéler  à  leurs  chers  compaignons  et  amys, 
pour  la  gloire  de  ceste  grande  science.  » 
Christine  de  Pisan,  dans  la  Vie  du  roi 
Charles  V,  rapporte  seulement  qu'il  fit  tra- 
duire de  Latin  en  Français  nombre  d'ou- 
vrages anciens,  entre  autres  les  19  livres  des 


Propriétés  des  choses.  La  préface  dédicatoire 
de  cette  traduction  anonyme  offre  des  dé- 
tails intéressants  sur  la  protection  que 
Charles  V  accordait  aux  lettres  et  aux 
sciences  :  elle  mérite,  à  ce  titre,  d'être  citée 
en  entier,  parce  qu'elle  explique  comment 
Jehan  de  Brie  reçut  du  roi  lui-même  l'ordre 
de  mettre  par  écrit  les  préceptes  secrets  de 
l'art  de  bergerie  : 

«  Ce  désir  de  sapience,  Prince  très-debon- 
naire,  a  Dieu  planté  et  enraciné  en  vostre 
cueur  très-fermement,  si  comme  il  appert 
manifestement  en  la  grant  et  copieuse  mul- 
titude des  livres  de  diverses  sciences  que 
vous  avez  assemblé  et  assemblez  chascun 
jour  par  vostre  fervente  diligence,  ésquelz 
livres  vous  puisiez  la  profonde  eaue  de  sa- 
pience de  vostre  vif  entendement,  pour  le 
espandre  es  conseilz  et  es  jugemens  au 
prouffit  du  peuple  que  Dieu  vous  a  commis 
à  gouverner  :  et  pource  que  la  vie  d'un 
homme  ne  suffiroit  mye  pour  lire  les 
livres  que  vostre  noble  désir  a  assemblez,  et 
par  especial,  ou  temps  présent,  vous  ne  les 
povez  pas  veoir  ne  visiter,  pour  cause  de  voz 
guerres  et  de  l'administration  de  vostre 
royaulme  et  de  plusieurs  aultres  grandes  et 
inévitables  occupations  que  chascun  jour 
sourdent  et  viennent  à  vostre  grant  magni- 

ticence;  pourtant  est  venu  à  vostre  noble 
cueur  ung  désir  de  avoir  le  livre  des  Pro- 
prietez  des  choses,  lequel  est  ainsi  comme 
une  somme  générale  contenant  toute  ma- 
tière, car  il  traicte  de  Dieu  et  de  ses  créa- 
tures tant  visibles  comme  invisibles,  tant 
corporelles  comme  espirituelles,  du  ciel,  de 
la  terre,  de  la  mer,  de  l'air  et  du  feu,  et  de 
toutes  choses  qui  en  eulx  sont,  et  au  désir 
que  vostre  royal  cueur  a  de  avoir  ce  livre, 
peult  on  veoir  et  cognoistre  evidamment 
que  vous  estes  habitué  et  revestu  de  l'habit 
de  sapience,  car,  selon  le  philosophe  Ari- 
stote,  il  affiert  au  sage  de  sçavoir  toutes 
choses  :  en  ce  donc  que  vous  desirez  de 
avoir  ce  livre,  qui  traicte  de  bon  désir 
acomplir,  il  a  pieu  à  vostre  roiale  majesté 
de  commander  à  moy,  qui  suys  le  plus  petit 
de  vos  chapellains  et  vostre  créature  et  la 
faicture  de  vos  mains,  que  je  translate  le 
livre  devantdit,  de  Latin  en  Francoys,  le  plus 
clerement  que  pourray.  Je,  donc,  qui  suis 
tenu  de  droict  divin  et  humain  et  naturel 
de  obéir  à  vos  commandemens,  comme  à 
mon  droit  seigneur  naturel  et  comme  à 
celluy  qui  m'a  fait  tel  comme  je  suis, 
recoy  liement  et  accepte  ceste  obédience,  en 
suppliant  humblement  à  vostre  habundante 
pitié  que  elle  vueille  et   daigne  prendre  en 


gré  le  povoir  de  ma  petitesse,  et  se  deffault 
y  a  qu'il  soit  imputé  à  ma  très-grande  igno- 
rance, et  se  bien  y  a  que  il  soit  attribué  à 
vostre  bon  désir  et  à  Celluy  de  qui  tout 
bien  vient,  lequel  par  sa  grâce  vous  doint 
sçavoir,  povoir  et  voloir  de  régner  en  ce 
monde  paisiblement  et  en  l'autre  monde, 
avec  îuy,  sans  fin  glorieusement.  Amen.  » 
L'auteur  de  cette  traduction,  exécutée  par 
le  commandement  de  Charles  V,  était  Jehan 
Corbichon,  son  petit  et  humble  chapelain, 
qui,  après  avoir  translaté  de  Latin  en  Fran- 
çais la  vaste  encyclopédie  de  frère  Bartholomé 
de  Glanville,  cordelier  Anglais  {de  Proprie- 
tatibus  rerum),  traduisit  aussi  sans  doute  un 
ouvrage  du  même  genre,  non  moins  estimé 
à  cette  époque,  Ruraliiim  commodorum 
libri  XII,  composé  par  Pietro  Crescentio, 
de  Bologne,  non-seulement  sur  l'agricul- 
ture, mais  encore  sur  toutes  les  matières 
qu'Olivier  de  Serres  a  comprises  depuis 
dans  sa  Maison  rustique.  Voici,  d'après  une 
édition  de  i533  (Paris,  Nicolas  Cousteau, 
in-fol.),  quelles  sont  ces  matières  :  «  Au 
»  présent  volume  des  Prouffitz  ruraux  et 
»  champestres  est  traicté  du  labour  des 
»  champs,  vignes,  jardins,  arbres  de  tous 
9  espèces  :  de  leur  nature  et  bonté  :  de  la 
1  nature  et  vertu  des  herbes  :  de  la  manière 

»  de  nourrir  toutes  bestes,  volailles  et 
»  oyseaux  de  prix.  Pareillement  la  manière 
)  de  prendre  toutes  bestes  saulvages,  pois- 
')  sons  et  oyseaux.  »  On  voit  que  le  petit 
traité  de  Jehan  de  Brie  pouvait  servir  de 
complément  à  la  traduction  française  du 
grand  ouvrage  de  Glanville,  traduction  qui 
rut  imprimée  pour  la  première  fois,  en  i486, 
a  Paris,  par  Jehan  Bonhomme,  gr.  in-fol.  à 
j.  col,,  mais  dont  l'auteur  n'est  pas  nommé 
dans  le  sommaire  du  Prologue,  ainsi  conçu  : 
K  Cy  commence  le  livre  des  ruraulx  prouf- 
niz  du  labour  des  champs,  lequel  fut  com- 
pilé en  Latin  par  Pierre  des  Grescens,  bour- 
geois de  Boulongne  la  grasse.  Et  depuis  a 
esté  translaté  en  Françoys,  à  la  requeste  du 
roy  Charles  de  France  le  quint  de  ce  nom.  » 
Ce  livre  fameux  ne  parlant  que  très-briève- 
ment de  Vart  de  bergerie,  on  comprend 
que  Charles  V  ait  voulu  le  compléter  à  ce 
point  de  vue,  en  ordonnant  à  Jehan  de 
Brie  d'écrire  son  livre,  dont  nous  n'avons 
qu'un  extrait  analytique.  Henri  Martin  a 
donc  eu  raison  de  dire,  dans  son  excellente 
Histoire  de  France,  que  ce  petit  traité, 
«  écrit,  par  ordre  du  roi,  pour  l'usage  du 
peuple,  est  une  des  pensées  qui  font  le  plus 
d'honneur  à  Charles  V;  c'est  déjà  l'esprit 
de  Sully  et  d'Olivier  de  Serres.  » 


N'est -il  pas  surprenant  que  Jehan  de 
Brie  n'ait  point  été  cité  avec  éloge  dans 
l'histoire  littéraire  pendant  plus  de  trois 
siècles,  si  ce  n'est  dans  les  Bibliothèques 
Françaises  de  la  Croix  du  Maine  et  du  Ver- 
dier,  où  il  est  fait  mention  de  son  livre?  Et 
pourtant,  au  xvii»  siècle,  on  avait  sous  les 
yeux  la  plus  grande  partie  de  cet  ouvrage, 
sans  en  connaître  l'auteur,  dans  les  éditions 
du  Grand  Calendrier  et  compost  des  Bergers, 
composé  par  le  Berger  de  la  Grande-Mon- 
tagne, que  Pierre  Garnier,  imprimeur-li- 
braire à  Troyes,  réimprimait  sans  cesse 
dans  le  format  in-4°.  C'était  Pierre  Garnier 
qui  avait  imaginé  de  faire  cette  heureuse 
addition  au  Grand  Calendrier  et  compost 
des  Bergers,  que  l'imprimerie  Troyenne 
publia  pour  la  première  fois  en  1602.  Les 
éditions  de  Pierre  Garnier  ont  déguisé  leur 
emprunt,  sous  ce  titre  :  «  Comment  le  Ber- 
ger se  doit  gouverner,  tant  pour  sa  santé 
que  pour  le  regard  de  ses  bêtes;  aussi,  le 
remède  pour  guérir  et  empêcher  qu'au- 
cuns sorciers  ne  fassent  mourir  leurs 
troupeaux,  ensemble  toutes  choses  pour 
régler  le  Berger  selon  son  art.  s  On  a  quel- 
que peine  à  reconnaître,  dans  cet  inti- 
tulé, l'ouvrage  de  Jehan  de  Brie,  qui  n'est 
nommé    nulle    part    :     Pierre    Garnier,    en 

^appropriant  les  deux  tiers  de  cet  ouvrage, 
a  soigneusement  retranché  tout  ce  qui 
concernait  la  vie  et  la  personnalité  de  Jehan 
de  Brie. 

Jehan  de  Brie  n'est  pas  nomnné  davantage 
dans  les  Comptes  de  Thôtel  du  roi,  sous  le 
régne  de  Charles  V.  Notre  savant  collègue, 
M.  L.  Douet  d'Arcq,  a  seulement  rencontré, 
dans  le  Trésor  des  Chartes,  un  acte  de  l'an 
iScp,  où  il  est  parlé  d'un  Jean  de  Brie, 
prince  de  Galilée,  «  mais  comme  cet  acte,  » 
dit-il,  «  se  trouve  dans  la  layette  Chypre,  il 
est  vrai  que  sa  principauté  se  trouvait  en 
Palestine,  et  non  dans  le  royaume  de  So- 
sie. •)  où  les  premiers  acteurs  de  la  Con- 
frérie de  la  Passion  fondèrent  un  empire 
de  Galilée.  Nous  ne  saurions  donc  pas 
ajouter  le  moindre  fait  à  ceux  que  le  réda- 
cteur du  Vray  régime  et  gouvernement  des 
Bergers  et  Bergères  a  enregistrés  relative- 
ment à  la  vie  de  Jehan  de  Brie.  Il  est  pos- 
sible que  Christine  de  Pisan  ait  fait  allu- 
sion à  ce  bon  Berger,  en  racontant  que 
Charles  V,  mécontent  de  ce  que  son  frère 
le  duc  d'Anjou  méprisait  les  fils  de  culti- 
vateurs, dit,  au  contraire,  «  que  le  pauvre 
et  sage  est  plus  digne  d'estime  que  le  riche 
Jéréglé.  »  Jehan  de  Brie  se  voyait  ainsi  au- 
:    risé,   en  traitant    ^  de  l'honneur  du    ber- 


ger,  »    à   démontrer    «  comment  Testât    de 
Bergerie  est  grand  et  honorable.  » 

Voici,  d'après  le  Vrai  régime  et  gouver-  i 
nement  des  Bergers  et  Bergères,  les  prin-  1 
cipaux  traits  de  la  vie  de  Jehan  de  Brie,  le  ? 
bon  Berger,  qui  pouvait  avoir  trente  ans,  , 
lorsqu'il  écrivit,  en  iSyg,  par  ordre  de  j| 
Charles  V,  le  traité  de  l'Art  de  la  Ber-  l 
gerie. 

Jehan  de  Brie  naquit,  vers  i  849,  à  Vil- 
liers-sur-Rongnon,  «en  la  chastellenie  de 
Coulommiers  en  Brie,  j  II  se  nommait  sim- 
plement Jehan,  auquel  nom  on  ajouta  depuis 
la  désignation  de  son  origine,  de  Brie,  qui 
n'est  autre  que  la  province  où  il  avait 
pris  naissance.  Ses  parents  furent  proba- 
blement, comme  lui,  des  rustiques,  des 
paysans.  A  l'âge  de  huit  ans,  il  fut  «  insti- 
tué et  député  à  garder  les  oues  »  (oies)  «  et 
les  oysons,  audit  lieu  de  Villiers.  »  Après 
avoir  fait  le  métier  de  gardeur  d'oies  pen- 
dant six  mois  seulement,  on  le  mena  «  en 
la  ville  de  Nolongne  »  (peut-être  Bologne-sur- 
Marne?)  où  on  lui  donna  «  la  cure  de  gar- 
der les  pourceaux.  »  Cette  cure  étant  «  moult 
dure,  gréveuse  et  intolérable»  au  pauvre 
Jehan,  il  aspirait  à  «  estre  promu  aux  hon- 
neurs sérieux  »  ;  il  fut  donc  chargé,  audit 

lieu  de  Nolongne,  de  «  mener  les  chevaux 
à  la  charrue,  au  devant  du  bouvier  ou 
charretier,  pour  haster  et  exciter  les  che- 
vaux. »  C'était  un  métier  pénible  et  dange- 
reux, qu'il  n'exerça  pas  plus  de  trois  mois, 
ayant  eu  le  pied  écrasé  par  un  cheval.  Au 
bout  d'un  mois  d'incapacité  de  travail,  on 
lui  con&a  la  garde  de  dix  vaches  laitières, 
au  même  lieu  de  Nolongne  ;  il  les  garda 
C' intinuellement,  durant  deux  ans.  Il  fut 
grièvement  blessé  par  une  de  ces  vaches, 
devenue  folle  et  furieuse.  Il  dut  encore 
changer  d'état  et  accepta  la  garde  de  quatre- 
vingts  agneaux.  Le  métier  lui  plut,  et  au 
bout  de  quelques  mois  (il  avait  alors  onze 
ans),  il  se  vit  en  état  de  gouverner  quatre- 
vingts  moutons;  il  employa  trois  ans  à 
s'instruire  dans  l'art  de  bergerie,  si  bien 
que  «  par  ses  faits  louables  et  bonnes  œu- 
vres, la  bonne  renommée  de  sa  science, 
sens,  discrétion  en  ceste  doctrine,  accrois- 
soit  de  jour  en  jour,  au  pays  de  Brie  et  es 
lieux  environ.»  A  l'âge  de  quatorze  ans,  il 
garda  deux  cents  brebis  portières,  à  Messy, 
près  de  Gloye.  Après  deux  ans  d'exercice, 
il  devint  intendant  de  Vhostel  de  Messy,  qui 
appartenait  à  Matthieu  de  Ponmolain,  sei- 
gneur de  Tueil,  et  conserva  plus  de  trois 
ans  cet  office  de  clavier.   Il  continuait  à  se 


perfectionner  dans  l'art  de  bergerie  : 
«  Comme  bon  et  vray  estudiant,  fut  ensei- 
gné, instruit  et  imbut  en  la  droite  fontaine 
de  ceste  science  et  doctrine  du  faict  de  la 
bergerie,  n  Le  seigneur  du  Tueil  était  con- 
seiller en  la  Chambre  des  requêtes  au  Par- 
lement de  Paris  :  ce  fut  lui,  sans  doute,  qui 
prit  intérêt  aux  études  de  son  intendant  et 
qui  lui  fournit  les  moyens  de  les  continuer, 
en  l'amenant  à  Paris,  où  Jehan  de  Brie 
suivit  certainement  les  cours  de  TUniver- 
sité.  Jehan  de  Brie,  «  licencié  et  maistre  en 
ceste  science  de  bergerie,  »  s'était  rendu 
«  digne  de  lire  en  la  rue  au  Feurre  »  (  rue  du 
Fouare,  où  étaient  les  grandes  écoles  de 
l'Université),  quand  il  vint  demeurer  v  au 
Palais  royal,  en  l'hostel  de  Messire  Arnoul 
de  Grand-Pont,  trésorier  de  la  Sainte-Cha- 
pelle. »  Là,  c  comme  pasteur,  voulant  don- 
ner bon  exemple  aux  aultres,  par  bonne  et 
vraye  humilité,  lava  les  escuelles,  par  plu- 
sieurs foys,»  quoiqu'il  eût  acquis  dès  lors 
«  toutes  les  facultez  en  sa  science.  »  Après 
la  mort  du  trésorier,  qui  avait  eu  l'occa- 
sion de  montrer  et  de  faire  apprécier  ce  qu'il 
valait,  il  alla  demeurer  dans  l'hôtel  de  maî- 
tre Jehan  de  Hetomesnil,  conseiller  du  roi, 
maître  des  requêtes  de  Sa  Majesté  et  cha- 
noine de  la  Sainte-Chapelle.  C'est  Jehan  de 

Hetomesnil  qui  recommanda  au  roi  le  bon 
berger  Jehan  de  Brie,  et  Charles  V,  qui  se 
connaissait  en  hommes,  et  qui  savait  tirer 
parti  des  intelligences  et  des  capacités  en 
tous  genres,  qu'il  faisait  concourir  à  l'inté- 
rêt général  de  son  royaume,  commanda  au 
bon  Berger  d'écrire  un  Traicté  de  l'estat, 
science  et  pratique  de  l'art  de  la  Bergerie. 

Pour  bien  se  rendre  compte  de  l'impor- 
tance que  Charles  V  devait  attacher  à  ce 
traité,  le  premier  et  le  seul  qui  fût  écrit  en 
France  à  cette  époque,  il  faudrait,  à  l'aide 
de  nombreux  documents  qui  existent,  mais 
qui  n'ont  pas  encore  été  rassemblés  et  in- 
terprétés, prouver  que  les  bêtes  à  laine, 
agneaux  et  moutons,  furent  alors  la  véri- 
table richesse  de  l'agriculture  en  France  :  les 
troupeaux  étaient  vingt  fois  plus  nombreux 
et  mieux  entretenus  qu'ils  ne  le  sont  aujour- 
d'hui ;  la  production  de  la  laine  était  quarante 
fois  plus  considérable  qu'elle  ne  l'est  mainte- 
nant, et  le  grand  centre  de  cette  production 
se  trouvait  en  pleine  prospérité  dans  les 
immenses  plaines  de  la  Brie,  où  l'élève  du 
bétail  donnait  des  résultats  beaucoup  plus 
avantageux  que  la  culture  des  céréales.  Le 
petit  traité  de  Jehan  de  Brie  fut  considéré 
avec  raison  comme  le  manuel  et  le   guide 

professionnel  de  cette  population  de  ber- 
gers, qui  vivaient  entre  eux  au  milieu  de 
leurs  bêtes,  et  qui  avaient  gardé,  comme  un 
dépôt  patrimonial,  les  mœurs  simples  et 
douces  de  leurs  ancêtres.  C'est  en  lisant  ce 
traité  à  la  fois  sérieux  et  naïf,  que  nous 
aimons  à  retrouver  au  travail  les  bons  ber- 
gers de  la  Brie,  que  nous  avions  vus  en 
fête  dans  le  Banquet  du  bois,  cette  délicieuse 
bucolique  du  xv«  siècle,  qui  n'est  pas  infé- 
rieure à  tout  ce  que  Théocrite  et  Virgile 
nous  racontent,  en  vers  admirables,  sur  les 
bergers  de  l'antiquité  Grecque  et  Romaine. 

Paul  L.  JACOB,  bibliophile. 
Paris,  Mai  1879. 


Krratum  :  Chap.  XXXI,  page  1^5,  ligne  5,  au 
lieu  de  poucet,  lise^  poucel  {herbe  qu'il  ne  faut 
pas  confondre  avec  la  maladie  dite  poucetj. 

la  gloire,  louenge  et  à  l'hon- 
neur du  très-bon  et  souve- 
rain pasteur  le  créateur  de 
toutes  choses  :  lequel  voulut 
souffrir  jusques  à  la  mort, 
pour  la  rédemption  et  délivrance  des 
oeilles  de  l'umain  lignaige.  Et  pour 
obéir  révéremment  à  la  volunté  et  com- 
mandement de  très-excellent  prince  en 
haultesse,  en  noblesse,  puissance  et  amour 
de  sapience,  de  prudence  et  de  science. 
Caries  le  quint,  Roy  de  France,  nostre 
sire  régnant  très-glorieusement  et  en 
grand  félicité  :  Jehan  de  Brie,  natif  de 
Villiers  sur  Rongnon,  en  la  chastellenie 
de  Coulommiers  en  Brie,  a  dict,  nommé, 
faict,  compilé  et  escript  ce  traicté  de 
restât,  science  et  pratique  de  l'art  de 
bergerie  :  et  de  garder  oeilles  et  bestes 

à  laine  :  qui  fut  fait  en  l'an  de  grâce 
mil  CGC.  soixante-dix-neuf,  et  le  sipesme 
du  règne  dudict  seigneur,  environ  la 
feste  de  Pentecouste.  Suppliant  humble- 
ment à  la  clémence  et  bénignité  de  la 
royalle  majesté,  que  cest  traicté  vueille 
recevoir  en  gré.  Sauve  la  correction  du- 
dict seigneur  :  et  de  sa  très-grande  et 
sage  discrétion,  dont  la  bonne  renommée 
queurt  par  le  monde. 

ELON  l'usage  et  commune  ob- 
servance des  anciens,  aulcuns 
qui  fai soient  escris  ou  trai- 
ctez  souloient  mettre  et  assi- 
gner les  causes  de  leurs  pro- 
cès :  c'est  assavoir  la  cause  matérielle  :  la 
formele  :  la  cause  afficiente,  et  la  finale  : 
quel  titre  le  livre  aura  :  et  à  quelle  partie 
de  philosophie  on  le  doit  supposer,  et  quel 
prouffit  il  en  peult  ensuyvir.  Mais  Jehan  de 
Brie  ne  fait  force  de  toutes  les  causes  que 
on  y  vouldroit  assigner  :  fors  que  seule- 
ment de  obéir  de  toute  sa  vigueur  et  de 
tout  son  pouvoir  à  l'accomplissement  du 
plaisir  de  celuy  qui  ceste  œuvre  a  comman- 
dée  et   voulu   estre    ainsi   traictée   :    lequel 

Dieu  par  sa  grâce  tienne  longuement  en 
très-saine  vie  et  bonne  prospérité.  Et  tou- 
tesfois  pour  ensuyr  aucunement  le  propos 
des  anciens,  qui  se  travaillèrent  pour  nous 
monstrer  et  enseigner  doctrine,  nous  met- 
trons tiltre  à  ce  livret  ou  petit  traicté.  Et 
sera  appelle  nouvelleté  :  pource  que  de 
nouveau  et  naguères  il  a  receu  nouvelle 
forme  de  la  matière  dequoy  il  est,  comme 
l'œuvre  présente  le  monstrera.  Et  se  aulcun 
demandoit  à  quelle  partie  de  philosophie 
il  sera  supposé,  on  peult  respondre  que  il 
sera  attribué  et  supposé  à  la  philosotie,  ou 
philosophie  de  bergerie.  Et  en  vérité  on  le 
pourroit  et  devroit  par  raison  appliquer  à 
toute  philosophie  raisonnable,  moralle  et 
naturelle.  Le  prouffit  de  cest  ouvraige  est 
moult  grand  et  bon  à  la  chose  publique, 
comme  cy-après  sera  plainement  déclairé  : 
dont  pour  l'utilité  il  devra  estre  chèrement 
gardé.  Si  soit  le  nom  de  nostre  seigneur 
Jésus  Christ  appelle  à  ce  commencement  : 
et  le  sainct  Esprit  vueille  illuminer  et  en- 
seigner tellement  le  faiseur,  que  ceste  œu- 
vre prcngne  bon  moyen  et  bonne  fin. 


'^' 

On  doit  entrer  en  la  bergerie  par  l'huys, 
et  qui  y  entre  par  ailleurs,  il  est  larron, 
comme  sainct  Jehan  le  nous  dist  au  diziesme 
chapitre  :  Nous  entrerons  par  Vhiiys  à  l'ayde 
de  Dieu;  et  procéderons  briefvement  pour 
oster  l'ennuy  qui  (par  prolixité)  pourroit 
venir  aux  lisans  ou  aux  escoutans.  Et  sera 
cest  ouvraige  mis  et  divisé  par  chapitres,  et 
les  chapitres  par  parties  et  par  pièces,  pour 

le  mieulx  déclairer  et  donner  à  entendre,  à 
fonder  l'intention  du  docteur,  et  procéder 
par  ordre.  Et  qui  n'y  saura  retourner,  si  y 
mette  une  pierre  ou  aultre  enseigne  pour 
trouver  le  chapitre. 

LE    PROLOGUE    DE    LA    VIE    ET    ESTAT 
DE    JEHAN    DE    BRIE 


LusiEURS  gens,  par  importu- 
nité  et  jactance,  se  effor- 
cent de  acquérir  gloire 
mondaine  et  faire  exaulser 
et  valoir  leur  nom  des 
prouesses  et  des  biensfaictz  d'aultruy. 
Aulcuns  autres  en  y  a  qui  acquièrent 
nom  de  maistre  sans  cause  et  sans  ce 
qu'ilz  en  soyent  dignes,  ne  qu'ilz  ayent 
aucun  degré  de  science.  Et  soubz  cou- 
leur exquise,  comme  de  faire  office 
de  notaire  ou  de  procureur,  sont   ap- 

peliez,  Tung  maistre  Pierre,  l'aultre 
maistre  Robert.  Si  les  peult-on  figu- 
rer et  comparer  à  ung  savetier  qui  fait 
soulliers  vieulx,  et  est  appelle  maistre 
Laurens  ou  maistre  Guillaume,  combien 
qu'il  ne  sache  faire  denre'e  de  bon  ou- 
vraige.  Aulcuns  autres  sont  parez  et 
aornez  plus  de  peaulx  et  des  œuvres  aux 
peletiers  que  des  escritures  ne  de  la 
science  des  livres.  Et  voluntiers  et  com- 
munément font  fourrer  leurs  habis  de 
pennes  de  escuireux  ou  d'aultres  bestes, 
que  Ton  appelle  rampaille,  et  n'ont  cure 
de  fourrures  des  aigniaux  ne  des  brebis  ; 
et  peult  estre  que  ce  font  pour  mieulx 
ravir  et  pillier  :  car  les  rampailles  ont 
les  dens  et  les  ongles  plus  trenchans  et 
plus  agus  que  n'ont  les  oeilles  qui  sont 
débonnaires.  Telles  gens  ainsi  fourrez  et 
emplumez,  pour  monstrer  leur  renardie, 
peult-on  figurer  au  corbeau  qui  em- 
prunta estranges  plumes  pour  aller  à 
une  assemblée,  et  pour  ce  n'en  fut-il 
oncques  meilleur  ne  plus  saige.  Et  quand 
il  eut  rendu  ses  plumes,  comme  dit 
Ovide,  il  demoura  noir  et  sale,  selon  sa 

première  nature.  Toutes  telles  manières 
de  gens  prendront  nom  de  maistre,  par 
abus  et  usurpation.  Et  contre  eulx  pro- 
prement est  dite  la  parabole  dessus  pro- 
posée :  Qui  n'entre  par  l'huys  en  la  ber- 
gerie, il  n'est  pas  loyal  berger.  Mais 
IDieu  mercy,  il  n'est  pas  ainsi  au  cas  pré- 
sent, ne  Jehan  de  Brie  ne  se  veult  louer 
ne  vanter,  ne  il  ne  quiert  avoir  gloire  du 
bien  fait  ne  de  la  prouesse  d'aultruy.  Et 
toutesfois  est-il  bien  digne  d'avoir  nom 
de  maistre  par  ses  mérites  et  par  le  com- 
ble de  sa  grand  science,  en  considération 
et  regard  à  Testât  de  sa  personne  par  ce 
qu'il  s'ensuyt. 

Il  est  vray,  et  soit  chose  notoire  et 
sceue  à  tous,  que  ledit  Jehan  de  Brie, 
demourant  à  Villiers  sur  Rongnon,  le 
VIII.  an  de  son  aage,  au  temps  que  les 
peux  reviennent  es  chefz  des  enfans  qui 
ont  esté  teigneux,  et  qu'ilz  commencent 
à  muer  leurs  premiers  dens  et  qu'ilz  ont 
encores  leur  folle  plume,  et  ne  sont  pre- 
nables d'aucune  loy  :  fut  lors  institué  et 
député  à  garder  les  oues  et  les  oysons 

audit  lieu  de  Villiers,  lesquelz  il  garda 
bien  et  loyaument  en  son  povoir  par 
l'espace  de  demy  an  au  plus,  en  defFen- 
dant  iceulx  oues  et  oysons  des  escoufles, 
des  huas,  des  pies,  des  corneilles,  et 
d'aultres  choses  à  eulx  contraires  ou 
nuysibles.  Et  tellement  se  porta  audit 
office  de  la  garde  à  luy  commise,  que 
pour  le  bon  rapport  de  sa  personne  il 
fut  en  aultre  estât  et  fut  mené  en  la  ville 
de  Nolongne  hors  dudit  Villiers,  et  illec 
luy  fut  baillée  la  cure  de  garder  les 
pourceaux  :  lesquelz  il  garda  au  mieulx 
qu'il  peust  par  l'espace  d'ung  an  ou  en- 
viron :  et  convenoit  qu'il  les  menast  aux 
champs  tous  batans  et  à  force  :  car  ce 
sont  rudes  bestes  et  de  maulvaise  disci- 
pline. Et  au  vespre ,  au  retour  des 
champs  et  de  leur  pasture,  s'en  repai- 
roient  si  forment  et  radement,  que  le- 
dict  Jehan,  qui  lors  estoit  jeune,  ne  les 
pouvoit  aruner,  retenir  ne  acconsuyr; 
et  souvent  ne  sçavoit  se  il  en  avoit  perdu 
aulcuns,  ou  se  il  avoit  son  droit  compte. 
Et  celle  cure  estoit  et  fut  moult  dure, 
greveuse    et   intolérable   audict   Jehan, 

assez  plus  que  n'estoit  la  garde  des  oues 
et  des  oysons.  Sur  ce  pourroit-on  assi- 
gner et  dire  plusieurs  bonnes  raisons 
prouvables  es  escriptures  en  philosophie 
naturelle,  et  es  livres  des  Propriété^  des 
choses  et  des  testes,  desquelles  ledit 
Jehan  se  passe  pour  continuer  ceste  ma- 
tière. 

Après  Testât  ou  office  de  garder  les 
pourceaulx,  ledit  de  Brie,  en  accrois- 
sant son  estât  de  estre  promeu  aux  hon- 
neurs terriens,  fut  estably  et  ordonné 
audit  lieu  de  Nolongne  pour  mener  les 
chevaulx  à  la  charrue,  au  devant  du 
bouvier  ou  charretier,  pour  haster  et 
exciter  les  chevaulx,  comme  Virgile  l'en- 
seigne en  son  livre  des  Bucoliques,  où  il 
traicte  de  cultiver  et  labourer  les  terres. 
Auquel  office  à  la  charrue  ledit  de  Brie 
ne  demoura  que  par  trois  mois  seule- 
ment, pource  que  l'ung  des  chevaulx 
luy  passa  dessus  le  pied  dextre,  et  le 
bleça  tellement  qu'il  en  fut  malade  par 
Tespace  d'ung  mois  ou  plus.  Et  ne  peut 
continuer  ne  exercer  iceluv  office,  eau- 

sant  son  essoine  de  maladie.  Et  quand 
ledit  Jehan  fut  tourné  à  garison  de  son 
pied,  attendu  qu'il  s'estoit  bien  porté  et 
qu'il  estoit  bien  digne  d'avoir  aulcun 
estât  convenable  à  sa  personne,  Ton  luy 
bailla  la  garde  de  dix  vaches  à  lait  de  la 
maison  de  Nolongne,  lesquelles  il  garda 
bien  par  l'espace  de  deux  ans  continuel- 
lement. Et  plus  les  eust  gardées  de  sa 
bonne  volunté  si  inconvénient  n'y  fust 
entrevenu  :  mais  fortune  qui  nully  ne 
veult  ne  laisse  demeurer  en  cest  estât, 
en  eut  envie,  et  par  importunité  d'une 
des  vaches  qui  estoit  desrée  et  deman- 
doit  les  toreaulx,  ou  elle  estoit  enyvrée 
de  maulvaise  herbe  ou  bruvaige,  le 
heurta  de  ses  cornes  moult  orguilleuse- 
ment  et  impétueusement,  et  abatit  ledit 
Jehan  à  terre  soudain  et  le  bleça  for- 
ment, tellement  qu'il  ne  peut  plus  gar- 
der les  vaches.  Et  quand  il  fut  relevé  et 
en  convalescence,  il  vint  audit  hostel  de 
Nolongne  dire  que  jamais  il  ne  garderoit 
les  vaches.  Et  nonobstant  son  empes- 
chement  il  fut  receu  honorablement,  et 
lors  luy  fut  baillée  la  garde  de  iiii.  x.  x. 

aigniaulx  débonnaires  et  innocens  qui 
ne  heurtoient  ne  bleçoient.  Lequel 
Jehan,  qui  dès  lors  avoit  esprouvé, 
comme  dit  est,  aulcunes  des  fortunes  et 
tribulations  de  ce  monde  auxquelles  il 
avoit  re'sisté  par  sa  patience,  receut  vo- 
luntiers  la  garde  desditz  aigniaulx,  et 
fut  aussi  comme  leur  tuteur  et  curateur  : 
car  ilz  estoient  soubz  aage  et  mineurs 
d'ans.  Et  pource  que  ledit  Jehan  n'estoit 
pas  noble  et  que  il  ne  luy  appartenoit 
pas  de  lignage,  il  n'en  peut  avoir  le 
bail  :  mais  il  en  eut  la  garde,  gouverne- 
ment et  administration  quant  à  la  nour- 
riture. Et  iceulx  aigniaulx  ledit  Jehan 
traicta  et  garda  moult  amyablement  et 
charitablement  par  l'espace  d'ung  an 
et  plus.  Et  soubz  son  gouvernement, 
selon  la  coustume  du  pays,  furent  nour- 
ris, tondus,  empouldrez,  oings  et  sai- 
gniez par  bonne  industrie  :  et  gardoit 
ledit  Jehan  son  droit  compte  chascun 
jour,  et  les  deffendoit  des  loups  et  des 
aultres  maies  bestes.  Et  après  la  garde 
d'iceux  aigniaux,  considéré  que  ledit 
Jehan  croissoit  en  aage  d'adolescence  et 


LE    BON    BERGER 


en  science  de  bonne  doctrine  pour  gar- 
der bestes,  et  avoit  jà  unze  ans  :  lors  luy 
fut  baillée  la  garde  de  vi.  xx.  moutons, 
aultrement  ditz  chastris  :  lesquelz  estoient 
chastes  par  de'fault  de  membres  géni- 
taulx  et  n'avoient  aulcune  coinquination 
à  femelle.  Et  les  garda  continuellement 
par  trois  ans  ou  environ,  si  bien  et 
deuement  qu'il  n'en  fut  aulcune  com- 
plaincte,  et  que  par  ses  fais  louables  et 
bonnes  œuvres  la  bonne  renomme'e  de 
sa  science,  sens,  discre'tion  en  ceste  do- 
ctrine, accroissoit  de  jour  en  jour  au  pays 
de  Brie  et  es  lieux  environ.  Et  ne  faisoit 
pas  comme  mercenaire  :  car  il  aymoit  le 
prouffit  de  son  maistre,  et  ne  les  chan- 
geoit  pas  comme  l'on  dit  que  font  aul- 
cuns  pasteurs,  qui  en  donnent  une  oeille 
grasse  pour  deux  maigres  et  en  prendent 
le  prouffit  pour  eulx  :  et  ne  leur  chault 
que  ilz  en  rendent  leur  nombre  ;  et  aul- 
cuns  autres  en  y  a  qui  fendent  les  grasses 
oeilles  par  le  ventre  et  en  ostent  le  suif 
et  la  gresse,  et  appliquent  à  leur  prouffit 
furtivement,  et  laissent  les  bestes  mai- 
gres et  langoureuses,  et  par  leur  coupe. 

Certes,  soit  en  espirituel  ou  en  tempo- 
rel, il  n'est  pas  bon  pasteur  ne  vray,  qui 
n'ayme  le  salut  et  le  bien  de  ses  oeilles. 
Et  aussi  que  Sainct  Jehan  blasme  en  ses 
évangiles  les  pasteurs  qui  n'entrent  pas 
es  bergeries  par  l'huys  :  tout  aussi  Sainct 
Matthieu  en  ses  évangiles  blasme  les 
pasteurs  qui  font  dommaige  à  leur  fouc, 
et  les  appelle  faulx  prophètes  et  loups 
ravissables  qui  prennent  la  substance  de 
leurs  oeilles  et  eulx-mesmes  les  dévo- 
rent. 

Au  temps  que  Jehan  de  Brie  estoit  de 
l'aage  de  quatorze  ans,  il  garda  deux 
cens  brebis  portières  à  Messy  emprès 
Cloye,  par  l'espace  de  deux  ans  ou  plus. 
Duquel  par  expérience,  qui  est  la  sou- 
veraine maistresse  des  choses,  il  aprint 
par  grant  cure  la  théorique  et  la  prati- 
que :  la  science  et  manière  de  nourrir, 
garder  et  gouverner  bestes  à  laine.  Et  le 
droit  naturel  que  nature  a  aprins  et  en- 
seigné à  toutes  bestes,  non  pas  seule- 
ment aux  raisonnables,  mais  à  toutes 
aultres  bestes    qui    naissent    et  sont  en 

l'air,  en  la  terre  et  en  la  mer,  et  qui  font 
ge'ne'ration  :  l'a  enseigné  et  monstre  au- 
dict  Jehan,  avec  l'usage  et  continuation 
qui  moult  y  ont  aydé  et  valu.  Et  après 
tout,  ainsi  que  l'en  doit  monter  aux  hon- 
neurs de  degré  en  degré,  et  aussi  comme 
l'en  sceust  pourveoir  de  estât  à  ceulx  qui 
en  sont  dignes  selon  leur  science,  meurs 
et  discrétion  :  tout  ainsi  ledit  Jehan  de 
Brie  sans  symonie  fut  estably  et  institué 
à  porter  les  clefz  des  vivres,  garnisons  et 
choses  de  Thostel  de  Messy,  appertenans 
à  messire  Matthieu  de  Ponmolain,  sei- 
gneur lors  du  Tueil  et  Tung  des  conseil- 
liers  du  roy  nostre  dict  seigneur  es  en- 
questes  de  son  parlement  à  Paris.  Lequel 
office  de  clavier  ledict  de  Brie  fist  et 
exerça  par  troys  ans  ou  environ  conti- 
nuellement. 

Item  ledict  Jehan,  en  augmentant  son 
estât  selon  ce  que  raison  et  nature  le 
duisoit  et  qu'il  venoit  à  ans  de  discré- 
tion, fut  nourricier  par  ses  ans  conti- 
nuelz,  en  ladicte  ville  de  Messy,  des 
oeilles,  bestes  à  laine,  moutons  chastrez, 

portières,  aigneaux,  et  antenoises,  qui 
sont  bestes  d'anten,  c'est  à  dire  de  plus 
d'ung  an  d'aage.  Et  leur  appareilloit  li- 
tières es  estables,  fourrage,  et  râteliers, 
et  prouvende  es  mengoires,  et  aultres 
vivres  et  choses  nécessaires  moult  cu- 
rieusement. 

Si  doit-on  avoir  vraye  présumption 
que,  en  faisant  et  continuant  les  offices 
et  fais  dessus  déclairez  et  aultres  qui 
sont  des  de'pendances  et  appartenances 
dont  cy  après  sera  dit  plus  plainement  : 
ledit  de  Brie,  comme  bon  et  vray  estu- 
diant,  fut  enseigné,  instruit  et  imbut  en 
la  droicte  fontaine  de  ceste  science  et 
doctrine  du  faict  de  la  bergerie.  De  la- 
quelle fontaine  les  ruisseaux  seront  di- 
rivez  et  déclairez  en  cest  traicté,  si  plai- 
nement et  proprement,  que  ung  asne, 
qui  est  foie  beste  et  rude,  y  pourroit 
mordre  et  en  avoir  vraye  connoissance. 
Mais  qu'il  sceust  aussi  bien  lire  et  en- 
tendre que  feroit  ung  homme. 

De  ce  mesmes 

Nul  ne  soit  si  présumptueux  que  il 
tiengne  ceste  doctrine  pour  fable.  Car 
elle  est  moult  noble  et  digne  de  grand 
louenge  pour  la  haultesse  du  grand  en- 
tendement de  l'acteur.  Et  doit-on  enten- 
dre grant  amour  et  vraye  obéissance  en 
ce  que  ledict  de  Brie  l'a  voulu  bailler, 
manifester  et  déclairer  au  roy  nostre 
sire,  et  à  nul  aultre  ne  l'eust-il  baille'e. 
Et  peult-on  vrayement  conside'rer  que 
les  anciens  sages  hommes,  desquelz  nous 
avons  moult  de  biens,  si  comme  furent 
Hermès,  Platon,  Xenocrates,  Aristoteles, 
Pytagoras,  Salomon,  Possedemus,  Ascle- 
piades,  Yppocras,  Zenon,  Eraclitus, 
Dyogenes,  Chritolaus,  Auximenes,  Hy- 
pater,  Hermogenes,  Cricias,  Empedo- 
cles,  Permenides,  Boetos,  Xenophantes, 
Epycurus,  Socrates,  Clyo,  Théophra- 
stus,  Epymenon,  Byaspenis,  Jules  César, 
Boece,  Virgile,  Omere,  Ovide,  Caton, 
Cyceron  Tulle,  Macrobe,  Seneque,  Xe- 
nophon,  Euclides,  Peryander,  Mellissus, 

Secons,  Buridant,  et  plusieurs  aultres 
philosophes  sages  et  de  grand  renom- 
mée de  science.  Et  Jupiter,  qui  fut  si 
subtil  homme  en  l'isle  de  Crète,  que  il 
trouva  et  enseigna  la  manière  de  prendre 
les  oyseaulx  volans  en  l'air,  les  poissons 
nouans  en  la  mer  et  es  eaues  doulces,  et 
les  bestes  saulvages  des  boys  et  des  fo- 
restz,  et  duquel  plusieurs  folles  gens 
cuydoient  qu'il  fust  dieu.  Le  roy  Detes 
qui  par  science  fist  faire  le  mouton  à  la 
toison  d'or.  Ceulx  qui  firent  faire  le 
Dieu  Hamon  en  Lybie  en  forme  de 
mouton,  ne  aultres  qui  ayent  traicté  au 
temps  passé  des  hystoires,  si  comme 
iMoyses  qui  fist  le  Penthateuque;  Esdras 
l'escrivain,  Neemias,  Solinus,  Pier.  le 
iMengeur,  ne  aulcuns  des  hystoriographes 
du  temps  passé;  Neys  le  chétif;  Hely- 
nant,  moyne  de  Froitmont,  qui  n'avoit 
dont  il  peust  acheter  seulement  du  par- 
chemin pour  escrire  les  faitz  de  ses  cro- 
niques,  ne  vouldrent  ou  n'osèrent  onc- 
ques  traicter  de  cette  matière  présente, 
ou  par  aventure  ne  le  vouldrent  pas  dire 
ne  révéler  à  leurs  chers  compaignons  et 

amys  pour  la  gloire  de  caste  grande 
science.  Si  la  doit-on  bien  nommer  nou- 
vellete'. 

Et  ne  soit  merveille  à  aulcun  de  ce 
que  dict  est  cy  dessus,  ne  murmure  n'en 
soit  faicte  contre  ledict  de  Brie.  Car  il 
ne  procède  pas  par  vanterie,  par  ja- 
ctance, ou  par  orgueil  pour  acquérir  vaine 
gloire,  ne  pour  cuyder  que  il  sache  plus 
que  les  aultres  :  mais  seulement  pour 
conforter  et  soustenir  ses  opinions  en 
raison  et  en  vérité. 

Et  jaçoit  ce  que  Marcus  Terentius 
Varro  à  leur  temps  escrivirent  aux  La- 
tins plusieurs  livres  sans  nombre  :  et 
Calaterius  fut  moult  exaulsé  de  la 
multitude  de  ses  livres  qu'il  escrit  aux 
Grejoys.  Et  que  Origènes  en  labour  de 
ses  escritures  surmontast  tant  les  Gre- 
joys comme  les  Latins  ou  grand  nom- 
bre de  ses  œuvres.  Et  que  Sainct  Hie- 
rosme,  comme  l'on  dict,  fist  des  livres 
jusques  au  nombre  de  six  milliers.  Et 
que  Sainct  Augustin,  avec  Pamphile  le 

martyr,  duquel  Sainct  Euzebe  de  Cezarie 
escrit  la  vie,  fîst  xxx  milliers  de  volumes 
de  livres  et  vainquit  tous  les  dessus  nom- 
mez en  labour  de  faire  livres  ;  car  il  en 
escrit  tant  de  jour  et  de  nuict  que  à  peine 
le  pourroit-on  croire  qui  ne  l'auroit  veu. 
Et  que  Ptholomes,  roy  de  Egypte,  qui 
fut  surnommé  Filadelphus  et  qui  tout 
passa,  en  fist  faire  en  son  temps  lxx  mil- 
liers de  volumes,  et  tint  par  long  temps 
les  LXX  interprètes  qui  lors  estoient  : 
néantmoins  l'on  ne  treuve  pas  ne  pour- 
roit  trouver  cest  présent  traicté  en  aul- 
cun  de  leurs  livres.  Si  semblera  bien  que 
ce  soit  nouvelle  chose.  Et  pour  le  bien 
publique  ledict  Jehan  de  Brie,  du  com- 
mandement du  souverain  seigneur  et 
prince  des  Chrestiens,  a  entrepris  en  soy 
le  fais  et  la  hardiesse  de  ce  faire;  car 
audict  seigneur,  à  sa  haultesse  et  no- 
blesse, tous  secretz  de  sciences  doivent 
estre  interprétez  et  manifestez,  référez 
et  révélez. 

Et  en  oultre,  quand  ledict  de  Brie  eut 
esté   ainsi    licencié  et  maistre  en  ceste 

science  de  bergerie  et  qu'il  estoit  digne 
de  lire  en  la  rue  au  feurre,  auprès  la 
cresche  aux  veaulx,  ou  soubz  l'ombre 
d'ung  ourmel  ou  tilleul  derrière  les  bre- 
bis, lors  vint  demourer  au  Palais  royal, 
en  rhostel  de  Messire  Arnoul  de  Grant- 
Pont,  trésorier  de  la  Saincte  Chapelle 
royalle  à  Paris.  Et  en  l'hostel  dudict 
trésorier  ledict  de  Brie  comme  pasteur 
voulant  donner  bon  exemple  aux  aul- 
tres,  par  bonne  et  vraye  humilité,  lava  les 
escuelles  par  plusieurs  foys.  Jaçoit  ce 
que  dès  lors  il  eust  acquis,  commue  dict 
est,  toutes  les  facultez  en  sa  science.  Et 
continua  depuis  au  service  dudict  tréso- 
rier tout  le  résidu  du  temps  que  ledict 
trésorier  vesquit.  C'est  assavoir  par  qua- 
torze ans  ou  environ.  Et  après  la  mort 
du  trésorier,  Jehan  de  Brie,  joyeux  de 
Tabitation  des  hostelz  du  Palais  à  Paris, 
ne  se  transporta  pas  loing.  Et  alla  de- 
mourer en  l'hostel  de  maistre  Jehan  de 
Hetomesnil,  conseiller  du  roy  nostre- 
dit  seigneur,  maistre  des  requestes  de 
son  hostel,  et  chanoine  de  ladicte  Saincte 
Chapelle  royalle.   Avecqucs  lequel  il  a 

depuis  demouré  et  encore  demouroit,  au 
temps  de  la  confection  de  cest  traicté. 

Si  souffise  ce  que  dict  est  de  Testât 
dudict  de  Brie  :  car,  par  ce,  peult-on  en- 
tendre qu'il  est  expert  et  ydoine  pour 
monstrer  ce  qu'il  s'ensuyt. 

CHAPITRE    II 


i 


DE     L   UTILITE     ET     PROUFFIT 
DE     CE     TRAICTÉ 


ous  lisons  que  Dieu  le  tout 
puissant  fist  et  créa  les  pè- 
res de  ce  monde,  des  cieulx 
et  des  élémens,  et  qu'il 
forma  l'homme  sur  la  terre 
et  que,  entre  les  aultres  grans  dons  qu'il 
fist  à  l'homme  par  sa  grâce,  il  luy  donna 


bestes  nommées  oeilles  portans  laine, 
et  les  soubmist  et  abandonna  à  l'homme 
pour  ses  alimens  et  nourriture,  et  pour 
aultres  ses  nécessitez  à  son  proufîit.  Et 
de  ce  parle  le  royal  prophète  David,  en 
son  psaultier,  ou  septiesme  vers  du  huic- 
tiesme  pseaulme.  Dieu  (ce  dit-il),  tu  as 
toutes  choses  soubmises  soubz  les  piedz 
de  l'homme,  oeilles,  boeufz  et  vaches  et 
tous  les  bestiaulx  des  champs.  Assez  est 
bon  à  croire  et  devons  entendre  que  la 
vie  qui  fait  remuer  et  végéter  l'esprit  et 
le  corps,  par  iceluy  nous  est  donnée  des 
cieulx  de  lassus  et  par  eulx  est  gouver- 
née. Et  la  nourriture  et  pasture  nous 
est  donnée  des  élémens,  comme  nous  le 
voyons  :  car  nous  usons  des  oyseaulx  et 
volatilles  de  l'air  et  des  bestes  animalles, 
oeilles,  et  des  fruictz,  semences,  plantes, 
herbes  et  racines  de  la  terre,  des  pois- 
sons de  la  mer  et  des  rivières  et  eaues 
doulces.  Le  feu  aussi  y  est  convenable 
et  nécessaire  pour  chaleur,  pour  mou- 
vement et  conservation  de  la  généra- 
tion, pour  recouvrer  la  corruption,  pour 
cuire  les  viandes,  pour  ayder  à  la  dige- 

stion  et  pour  aultres  choses  qui  sont  de 
sa  proprie'té.  Or  doit  l'homme  rendre 
grâces  à  Dieu  son  créateur  de  tous  ses 
bénéfices.  Et  mesmement  des  oeilles 
qu'il  a  soubmis  (comme  dit  est)  à  l'usage 
et  prouffit  de  l'homme,  dont  tant  pour 
le  don  de  Dieu  qui  fait  les  gens  et  per- 
sonnes de  si  grand  honneur  et  de  telle 
dignité  que  ilz  sont  comme  pour  le 
prouffit  et  utilité  des  oeilles.  Chascun 
pasteur  de  quelconque  dignité,  authorilé 
ou  prééminence  que  soit,  est  tenu  de 
garder  et  deffendre  ses  oeilles  et  bestes, 
qui  sont  soubz  sa  cure  et  en  sa  subje- 
ction,  de  tous  ennemys  visibles  et  invi- 
sibles, et  leur  doit  donner  santé  et  faire 
secours  contre  tout  ce  qu'il  leur  pourroit 
nuyre.  La  raison  et  la  cause  mouvans 
de  l'utilité  et  prouffit  est  très-clère  et 
très-démonstrative  et  prouvable. 

Premièrement,  de  la  laine  et  tonsure 
de  l'oeille  sont  faits  les  draps  desquelz 
les  princes,  les  roys  et  grans  seigneurs 
et  toutes  les  personnes  de  l'humain 
genre  sont  vestuz,  et  de  quoy  nostre 
humanité  est   couverte  communément. 

Et  en  peult  l'en  ouvrer  en  plusieurs  et 
diverses  guises  et  manières  et  luy  don- 
ner diverses  couleurs  et  tainctures,  pour 
draps  de  graine  que  l'on  nomme  escar- 
late,  pour  faire  les  ouvraiges  et  pour- 
traictures  de  bestes,  de  poissons,  d'oy- 
seaulx,  de  fleurs,  de  fueilles  et  aultres 
belles  et  merveilleuses  choses  et  plai- 
santes à  veoir.  Et  pourroit-on  porter  des 
draps  de  laine  en  telles  parties  de  ce 
monde,  que  on  les  vendroit  plus  chère- 
ment que  draps  de  soye.  Et  aussi  est  et 
doit  estre  une  brebis  plus  honorée  et 
chère  tenue  pour  le  bien  de  sa  laine, 
que  ung  ver  ou  vermine  dont  vient  la 
soye.  Les  peaulx  des  oeilles,  moutons, 
brebis  et  bestes  à  laine,  dont  nous  trai- 
ctons,  sont  proufïitables  à  faire  parche- 
mins pour  faire  livres  et  notes  et 
plusieurs  escritures.  Et  pour  tanner  et 
mégissieret  courrayer  en  plusieurs  et  di- 
verses manières,  à  faire  grandes  lanières 
et  aultres  choses  nécessaires  et  prouffita- 
bles  à  plusieurs  bons  usaiges.  dont  les 
particularitez  seroient  trop  longues  à 
mettre  en  escrit. 

La  chair  du  mouton  et  de  l'oeille  est 
bonne  pour  nourrir  créature  humaine, 
pour  menger  avec  la  porée  et  pour  faire 
plusieurs  viandes  en  temps  convenable. 
Les  escoliers  à  Paris,  à  Orléans  et  ail- 
leurs, et  plusieurs  aultres  le  sçavent  bien, 
et  en  fait  l'on  service  à  table  plus  com- 
munément que  de  chairs  d'aultres  bestes. 
Les  entrailles  que  l'on  appelle  trippes  et 
la  teste  du  mouton  ou  de  brebis  que  les 
gens  de  Picardie  nomment  rebbardeure 
ou  demie  rebbardeure,  lespiedz,  le  foye, 
le  poulmon,  quant  il  n'est  point  blecé  ne 
corrompu  des  dauves  ou  d'aultres  maies 
herbes,  et  les  aultres  choses  de  par  de- 
dans sont  bonnes  et  prouffitables  aux 
pauvres  gens,  car  plusieurs  en  prennent 
nourriture  et  recréation  à  grand  suffi- 
sance. Le  suif  et  la  gresse  est  bon  et 
prouffitable  à  faire  chandelle  et  oin- 
ctures,  et  aucune  fois  en  met  l'on  es  oi- 
gnemens  des  cyrurgiens,  pour  la  bonté 
et  saincteté  de  la  beste.  Les  boyaux 
sont  bons  et  prouffitables  à  faire  plu- 
sieurs cordes  grosses  et  menues,  les 
grosses  pour  mettre  en  ars ,  en  espringa- 

les  et  aultres  engins  à  jecter,  ou  au  moins 
pour  mettre  es  insirumens  de  quoy  l'on 
bat  la  laine  pour  faire  menue ,  pour  la 
draperie,  que  l'on  appelle  archonner. 
Les  menues  cordes  des  boyaux  bien  la- 
vez, séchez,  tors,  rez,  essuez  et  filez, 
sont  pour  la  me'lodie  des  instrumens  de 
musique,  de  vielles,  de  harpes,  de  rothes, 
deluthz,  de  quiternes,  de  rebecs,  de  cho- 
ros,  de  almaduries,  de  symphonies,  de 
cytholes  et  de  aultres  instrumens  que 
l'on  fait  sonner  par  dois  et  par  cordes. 
Dont  pour  la  différence  des  choses  et 
pour  la  variation  des  courages  et  de  la 
manière  de  vivre  qui  a  esté  et  est  entre 
les  brebis  et  les  loups,  bon  seroit  à  es- 
prouver  cordes  de  boyaulx  desdictz 
loups  pour  mettre  en  aulcuns  bas  instru- 
mens, avec  cordes  de  boyaulx  de  brebis 
ou  de  chèvres,  pour  sçavoir  se  ils  se  pour- 
roient  accorder  ensemble.  Et  crois,  le- 
cteur, que  non. 

Le  fient  des  oeilles  est  moult  prouffi- 
table  à  fumer  et  amender  les  terres  ara- 
bles, et  pour  ce,  les  sages  laboureurs, 
depuis   le  printemps  jusques  en    la  fin 

d'autompne ,  que  il  ne  fait  pas  trop 
froit ,  de  nuict  font  tenir  et  gésir  leurs 
oeilles  aux  champs,  pour  engresser  les 
terres.  Et  sont  en  giron,  aussi  comme  en 
manière  de  parc,  et  les  maine  et  remue 
le  pasteur  successivement  de  lieu  en  aul- 
tre  petit  à  petit.  Et  au  lieu  où  elles  sont 
emparchées,  et  pour  la  garde,  une  lo- 
gette  de  fust  sur  quatre  roelles  en  ma- 
nière de  borde  portable.  Et  en  celle  mai- 
sonnette gist  le  pastour  de  nuict  :  et  se 
y  peult  retraire  pour  la  pluye,  et  y  a  des 
chiens  qui  font  le  guet  pour  les  oeilles 
contre  leurs  adversaires.  Et  aussi  comme 
il  est  dict  au  livre  Ézechiel  :  Quelque 
part  que  les  testes  alloient,  les  roues  al- 
laient après  elles.  Tout  ainsi  est-il  que, 
quand  les  oeilles  se  remuent,  et  que  le 
parc  va  ou  est  mené  avant  ou  arrière,  de 
costé  la  petite  maison  sur  les  roelles  les 
suyt  et  est  menée  après  les  bestes.  Et 
ainsi  sont  les  terres  engressées  et  amen- 
dées du  fient  des  oeilles,  qui  est  moult 
prouffitable  chose.  D'autre  part,  la  crote 
des  brebis  vault  moult  en  médicine ,  et 
est  maintes  fois  donnée  aux  malades  et 


CHAPITRE    II  .-^-J 

patiens  en  bruvaiges,  ou  en  aultre  ma- 
nière, pour  leur  santé  recouvrer. 

Le  suin  de  la  laine  vault  à  laver  et 
nettoyer  draps  et  autres  choses  souil- 
lées. Et  aussi  vault-il  à  mettre  aucunes- 
fois  sur  playes,  empostumes  et  ulcères, 
qui  bien  en  sçait  ouvrer. 

Par  ces  raisons  et  autres  assez  meil- 
leurs, que  Jehan  de  Brie  ne  fait  pas 
mettre  en  escript,  conclut-il,  et  est  assez 
soufhsamment  monstre,  que  les  oeilles 
sont  moult  prouffitables.  Et  par  consé- 
quent, le  traicté  et  la  doctrine  en  est 
bonne  et  prouffitable.  Et  le  pasteur  ou 
bergier  est  digne  de  grant  honneur, 
comme  il  apparoistra  cy  après. 


CHAPITRE  III 


DE    L  HONNEUR    ET    ESTAT    DU    BERGIER 


E  mestier  de  la  garde  des 
oeilles  est  moult  honno- 
rable  et  de  grant  auctorite'. 
Ce  peult-on  prouver  ap- 
pertement  par  nature  et 
par  la  saincte  escripture.  Par  nature,  on 
voit  communément  que  toute  humaine 
créature  est  inclinée  naturellement  à 
suyvir,  aymer  et  honorer  ce  dont  bien 
luy  vient  et  proffit,  et  spécialement  ce 
dont  elle  prent  son  vivre,  ses  alimens  et 
sa  soustenance  corporelle  ;  et  plusieurs 
personnes  sans  nombre  prennent  leur 
vivre,  nourriture  et  sustentacion,  pour  la 
plus  grant  partie,  du  prouffit  et  émolu- 
ment des  oeilles. 
Item,  par  la  saincte  escripture  et  par 

les  figures  des  anciens,  est  assez  tesmoi- 
gne'  :  que  l'en  doit  moult  honorer  Testât 
des  pasteurs  et  de  la  bergerie.  Car,  comme 
on  list  en  Genèse  :  Abel  fut  le  premier 
bergier  et  pasteur  des  oeilles  et  offrit  à 
Dieu  don  acceptable.  Et  quant  les  gens 
commencèrent  à  croistre  et  multiplier 
sur  terre,  leur  première  chevance  et  leur 
premier  gouvernement  dont  ilz  mon- 
toient  à  honneur,  puissance  et  en  estât 
de  vivre,  fut  de  la  nourriture  des  bestes. 
Les  patriarches  et  aulcuns  roys  an- 
ciennement furent  bergers  et  pasteurs, 
et  gardèrent  les  oeilles  et  bestes  à  laine 
en  leurs  propres  personnes.  Des  patriar- 
ches il  n'est  point  de  doubte  qu'ilz  ne 
fussent  bergers,  comme  Abraham,  Ysaac 
et  Jacob.  Et  principalement  Jacob,  du- 
quel yssirent  les  douze  lignées  d'Ys- 
rael,  fut  berger  par  long  temps  et  moult 
expert  en  la  doctrine  et  science  de  gar- 
der oeilles.  Celuy  Jacob  servit  Laban 
son  oncle  et  garda  ses  oeilles  par  sept 
ans,  en  espérance  d'avoir  à  femme  Ra- 
chel,  la  fille  dudict  Laban.  Et  quand  il 
faillit  à  son  intention  et  que  l'aultre  fille 

nommée  Lya  luy  fut  donnée  en  lieu  de 
Rachel,  il  fut  berger  audit  Laban  par 
aultres  sept  années,  pour  avoir  ladicte 
Rachel.  Et  pour  son  loyer  lui  fut  oc- 
troyé par  ledict  Laban  qu'il  auroit 
toutes  les  oeilles  et  brebis  qui  seroient 
tachées,  vairolées  ou  grivelées.  Si  ap- 
plica  ledict  Jacob  sa  malice  à  ce  que 
au  moys  de  Septembre  que  les  moutons 
saillent  et  luysent  les  brebis  portières, 
selon  la  condition  de  leur  nature,  Jacob 
leur  mettoit  au  devant  choses  de  diver- 
ses couleurs  opposites,  comme  blanc  et 
noir,  pers  et  jaulne ,  rouge  et  vert,  ou 
semblables  choses  ;  et  mesmement  il  pe- 
loit  d'ung  lez  les  verges  et  bastons  des 
saulx  ou  aultres  arbres,  et,  à  Taultre  lez, 
laissoit  l'escorce,  pour  donner  ymagina- 
cion  auxdictes  brebis,  moutons,  en  lui- 
sant et  saillant,  affin  que  les  portières, 
en  regardant  la  diversité,  conceussent 
faons  et  aigneaulx  tachez,  vairolez  ,  ou 
grivelez  de  diverses  couleurs,  et  que, 
par  ce,  il  demourassent  au  prouffit  du- 
dict  Jacob  :  dont  par  sa  cautelle  il  fut 
moult  enrichi. 


4 

Juda,  le  filz  dudict  Jacob,  duquel  is- 
sirent  les  roys  d'Ysrael,  fut  bergier.  Et 
est  vray  que,  quant  il  alloit  faire  tondre 
ses  brebis,  en  la  saison ,  sa  femme  Tha- 
mar  estoit  reposée,  ou  chemin,  en  une 
logette,  et  se  estoit  déguisée  et  descon- 
::neue.  Juda  ne  savoit  pas  que  ce  fust 
Thamar  sa  femme  ;  toutesfois  engendra- 
il  lors  en  elle  deux  enfans  Phares  et  Za- 
ran.  Et  depuis  qu'il  sceut  qu'il  avoit  esté 
déceu,  et  qu'il  avoit  péché  par  manière 
de  fornication,  il  se  repentit  et  ne  vou- 
lut oncques  puis  retourner  à  ladicte 
Thamar. 

Ce  faict  est  bien  à  noter  pour  les  pa- 
steurs, affin  que  ilz  se  gardent  de  forni- 
cation. 

Moyses  fust  bergier  et  garda  les  bre- 
bis. Et  après  ce  qu'il  eut  occis  ung 
Egyptien  et  l'eut  caché  ou  sablon,  il 
s'en  fouit  en  l'isle  de  Elcopoleos,  et 
trouva  lors  Sephora ,  fille  de  Jetro  le 
prestre  de  la  loy,  laquelle  avoit  besoing 
d'ayde  à  abruver  ses  oeilles  pour  le 
chault  et  pour  la  presse  des  pasteurs  qui 
estoient  environ  le  pays,  et  Moyses  luy 

ayda  à  abruver  ses  bestes,  et,  depuis,  la 
prit  à  femme.  Moyses  gardoit  les  oeilles 
quant  il  vit  la  flamme  du  buisson  ardent, 
duquel  il  n'eut  rien  ars  ne  brusié. 

David  gardoit  les  brebis  quand  il  fut 
esleu  pour  aller  combatre  à  Golias  de 
Jeth,  le  fort  ge'ant,  lequel  il  déconfist 
par  la  pierre  qu'il  jecta  de  la  fonde,  et, 
depuis,  fut  David  roy  d'Ysraël  après 
Saul.  Saiil  mesmes  avoit  garde'  les  bestes. 
et  les  asnes  et  les  asnesses  de  son  père, 
ainçois  qu'il  fust  roy.  Cyrus  fut  berger 
et  garda  les  brebis;  les  pastoureaux  en 
firent  leur  roy  et  venoient  à  luy  aux  ju- 
gemens.  Et  depuis  fut-il  roy  de  Perse  et 
de  Mède  et  destruit  Babilone  la  grand  : 
et  fist  moult  de  grandes  proesses.  Assez 
y  pourroit  -  on  mettre  et  assigner  des 
exemples.  Et  par  les  dessusdictz  est  as- 
sez prouvé,  attendu  que  tant  de  vaillans 
hommes  furent  bergers,  que  l'on  doit 
bien  faire  et  porter  honneur  aux  loyaulx 
pasteurs  et  bergers  entrans  par  le  droit 
huys  en  la  bergerie. 


CHAPITRE  IV 


DES      REIGLES      GENERAULX 


uicoNQUEs  se  veult  entre- 
mettre de  l'art  de  bergerie, 
il  doit ,  sans  enfraindre , 
tenir,  garder  et  maintenir 
solennellement  les  reigles 
qui  cy  après  seront  récitées  généralle- 
ment  :  car  elles  sont  convenables,  né- 
cessaires et  prouffitables.  Premièrement, 
les  aigniaux  qui  sont  jeunes  et  tendres 
doivent  estre  traictez  amyablement  et 
sans  violence  :  et  ne  les  doit-on  pas 
férir  ne  chastier  de  verges,  de  basions, 
de  corgies,  ne  d'autres  manières  de  ba- 
stures  qui  les  puissent  blecer  ou  froisser  : 
car  ilz  en  descroistroient  et  seroient  mai- 
gres et  chétives.  Mais,  par  introduction 
et  chastiement,  les  doit-on  mener  doul- 

cernent  et  amyablement.  Item,  quand  les 
aigniaux  sont  creuz  et  nourris,  que  ilz 
peuvent  souffrir  discipline,  ilz  doivent 
estre  menez  et  corrigez  par  la  houlette 
de  terre  légière,  ne  on  ne  leur  doit  faire 
moleste  jusques  à  tant  qu'il  ont  esté 
tonduz  la  première  fois.  Et  les  doit-on 
laisser  faire  et  démener  à  leur  volunté. 
Et  ainsi  prennent-ilz  amendement  et 
acroissement  :  car,  par  la  légière  corre- 
ction, se  tournent  à  obéissance  et  à  aller 
partout  où  le  bergier  les  veult  mener  et 
conduire. 

Les  bestes  antenoises,  portières,  brebis, 
moutons,  chastrez  et  toutes  autres,  doit-on 
chastier  et  corriger  des  corgies  de  cuir 
ou  de  cordelles  menues,  pource  que  au- 
cunes en  y  a  si  paresseuses  que,  de  leur 
gré,  ne  veulent  yssir  hors  de  l'estable.  Si 
advient  souvent  qu'il  en  convient  tirer.i 
aucunes  hors  par  violence  au  crochet  du 
bout  de  la  houlette,  pour  yssir  et  aller 
devant.  Et  l'en  fiert  et  bat  les  autres  des 
corgies,  pour  les  esmouvoir  et  haster  à 
suyvir  les  autres,  affin  que  tout  le  fouc 
se  parte  de  l'estable  et  isse  hors  ensem-*^ 

ble,  pour  aller  en  pasturage,  là  où  le 
bergier  les  veult  mener. 

Et  ainsi  par  corgies  et  autres  molestes, 
convient  corriger  et  contraindre  aucuns 
qui  ne  veulent  recevoir  discipline,  ne 
eulx  mettre  à  obéissance. 

Item,  quand  les  oeilles  repairent  de 
leurs  pastis,  mesmement  ou  temps  d'esté, 
depuis  May  jusques  en  Septembre,  le 
bergier  ne  les  doit  pas  mettre  es  estables 
incontinent.  Mais  les  doit  conduire  tout 
le  pas  à  grant  loysir  et  les  doit  umbrager 
et  refroidir  soubz  ung  ourmel,  ou  til- 
leul, ou  autre  arbre  spacieux,  se  aucuns 
en  a  près  des  estables  et  bergeries.  Et 
sinon  il  y  doit  pourvoir  par  autre  voye 
et  manière  convenable,  pour  l'aysement 
des  bestes,  pour  remédier  à  leur  chaleur. 
Le  bon  remède  contre  la  chaleur  des 
bestes,  est  de  curer  et  nettoyer  les  esta- 
bles et  oster  le  fiens,  pour  refroidir  les 
bestes  et  les  tenir  freschement.  Et  se 
c'estoit  à  la  venue  de  prangiere  vers 
midy  ou  heure  de  nonne,  et  le  soleil  jet- 
toit  ses  rais  par  Thuys  de  la  bergerie,  le 
pasteur  doit  clorre   l'huys  et  doit  pour- 

veoir  d'eaue  fresche  et  froide  pour  espan- 
dre  et  jetter  à  l'entrée  de  l'huys  et  ail- 
leurs par  Testable,  pour  le  lieu  refraischir 
et  refroidir,  pour  donner  tempérence 
contre  la  chaleur  aux  bestes  et  oeilles, 
qui  de  leur  nature  sont  chauldes  et  sè- 
ches en  complexion;  par  quoy  la  chaleur 
est  nuysant  et  contraire.  Et,  toutesfois, 
soit  tenu  pour  règle  que,  ou  mois  de 
May,  l'on  ne  doit  pas  curer  les  estables 
des  bergeries,  pource  que  les  humeurs, 
qui  lors  yssent  de  la  terre  plus  habon- 
damment  que  en  aultre  saison,  se  mon- 
tent aux  parois  et  maisières  des  bergeries 
et  estables  et  engendrent  corruption  au 
berçai,  par  maulvaise  feteur  et  odeur, 
plus  que  en  aultre  temps  :  car,  en  temps 
d'hyver,  la  gele'e  et  froidure  dégaste 
telles  humeurs  et  feteurs,  et  ne  peuvent 
tant  nuyre  comme  en  May.  Et  la  raison 
est  que  la  terre  oeuvre  lors  ses  conduictz 
et  jette  les  superfluitez  de  ses  entrailles 
plus  habondamment.  Si  est  le  meilleur 
et  plus  expédient  de  laisser  le  fiens  es 
estables  aux  oeilles  audict  mois  de  May, 
que  de  l'ester.  Car  l'humeur  de  la  terre 

qui  engendre  maulvais  air  et  punaisie  es 
estables,  n'a  pas  si  grand  vertu  quand 
elle  est  couverte  de  fiens.  Et  la  punaisie 
engendre  plusieurs  maladies  et  grans  in- 
convéniens  aux  bestes  audict  mois.  Si  y 
fait  bon  obvier  par  laisser  ledit  fiens  : 
car  la  frescheur  d'iceluy  fiens  n'est  pas 
si  maie  ne  périlieuse  comme  l'humeur 
corrumpu  de  la  terre  des  estables,  par 
les  vapeurs  qui  lors  yssent  d'icelle  terre, 
comme  dit  est.  Et.  en  tous  aultres  mois, 
excepté  ledict  mois  de  May,  l'on  peult 
et  doit  curer  les  estables,  et  en  oster  le 
fiens  en  chascun  mois,  par  deux  fois  ou 
plus.  Et  qui  plus  le  fait,  mieux  vault. 
pource  que  plus  sont  les  bestes  tenues 
et  gouvernées  nettement,  et  plus  fructi- 
fient. 

Item,  le  pasteur  doit  eschever  et  obvier 
de  tout  son  povoir  que  ces  bestes  et 
oeilles  ne  soyent  mouillées  en  nul  temps  : 
pource  que  la  pluye  est  contraire  et 
nuysible  aux  oeilles  et  les  fait  descroistre 
et  empirer.  Si  s'en  doit  garder  songneu- 
sement  que  elles  ne  voysent  à  la  pluye  et 
que  elles  ne  soient  mouillées,  excepté  au 

mois  de  May  :  car  en  May  est  bon  que 
les  oeilles  ayent  de  la  pluye  par  avant 
que  elles  soient  tondues  :  pource  que  la 
laine  en  est  plus  nette  et  meilleure  à 
tondre,  et  mieux  vendable.  Et  aussi  la 
pluye  qui  chiet  sur  la  laine  avant  la  ton- 
sure engendre  aux  oeilles  le  bon  suin 
qui  leur  garde  le  corps,  et  leur  est  moult 
prouffitable  pour  lors.  Mais  autant  que 
ladicte  pluye  vault  et  proufïite  aux 
oeilles  par  avant  la  tonsure  :  de  tant 
plus  assez  leur  est-elle  nuysant  et  dom- 
mageable après  la  tonsure  et  en  toutes 
aultres  saisons. 

En  tous  temps  doit  le  berger  conduire 
et  raconduire  son  bestial  et  oeilles  à  leur 
aisément  et  prouffit,  et  les  doit  garder 
songneusement,  choyer  et  défendre  de 
toutes  les  choses  qui  leur  pourroient 
porter  dommage.  Toutes  ces  reigles 
doit  garder  chascun  berger,  et  aulcunes 
aultres  qui  sont  bien  ne'cessaires,  con- 
venables à  ceste  doctrine,  et  lesquelles 
seront  baillées  cy  ensuyvant  en  espécial. 


CHAPITRE  V 

DE  LA  MANIÈRE  DE  COGNOISTRE  LE  TEMPS 
PAR  LES  OYSEAULX,  ET  DE  SAVOIR  DU 
BEAU    TEMPS    OU    DE    LA    PLUYE 


ÉCEssAiREMENT  appartient  et 
convient  que  le  berger  ayt 
cognoissance  du  temps  :  et 
pour  avoir  de  ce  aulcuns 
enseignemens,  il  doit  avoir 
considération  à  plusieurs  choses. 

Des  Estourneaulx 

En  temps  d'hyver  advient  souvent  que 
les  estourneaulx  se  assemblent  à  grans 
tourbes  et  volent  ensemble,  et  aulcunes 
fois  se  assient  sur  ung  ourmel  ou  aultre 
grand  arbre.  Si  doit  le  berger  avoir  re- 
gard comment  les  estourneaulx  se  par- 
tent de  dessus  l'ourmel  :  car  quand  ilz  se 
partent  tous  ensemble  à  une  volée,  ce 
signifie  grand  froidure.  Et  se  ilz  partent 
par  petites  volées  Tung  après  l'aultre,  ce 
est  signe  de  pluye. 

Du  Héron 

Quand  le  héron  se  liève  de  sa  pasture 
et  il  se  escrie  hault  au  lever,  ce  est  signe 
de  fort  et  dur  temps.  Se  il  vole  contre  le 
vent  de  bise,  ce  signifie  grand  froidure. 
Se  il  vole  contre  le  vent  d'aval  que  les 
bergers  appellent  plungel,  ce  signifie 
pluye.  Se  le  héron  à  son  retour  de  son 
vol  se  rassiet  près  du  lieu  dont  il  est 
party,  ce  est  signifiance  que  le  temps  des- 

susdit  est  à  advenir  prochainement.  Se 
il  vole  et  se  rassiet  loing  de  là  où  il  se 
leva,  la  mutation  dudict  temps  sera  dif- 
fe're'e  et  ne  adviendra  pas  si  tost. 

De  VAronde 

Quand  l'aronde  vole  bien  hault  et  par 
loisir  à  longs  traictz,  ce  signifie  pluye. 
Et  quand  elle  vole  bas  et  hastivement 
près  de  terre,  ce  est  signe  foison  de  pluye. 
Et  quand  elle  est  en  l'air,  soy  esbatant, 
querant  les  mouchettes,  ce  signifie  beau 
temps. 

Du  Huas 

Le  huas,  que  l'on  appelle  escoufle,  est 
ung  oyseau  qui  a  manière  et  coustume 
de  siffler  et  crier  en  l'air,  et  ce  peult 
estre  pour  deux  causes.  L'une  est  quand 
il  a  faim  :  et  lors  crie-il  et  siffle  plus 
aigrement.  L'autre  cause  est  à  quoy  le 
berger  doit  avoir  considération,  qui  fait 
au  significat  du  temps.  Car  quand  il  crie 
plus  bassement  et  molement,  en  disant  : 
huy,  huy,  huy,  il  annonce  la  pluye. 

De  VEspec 

De  l'oyseau  que  l'on  nomme  l'espec  ou 
pvvart,  peult-on  faire  semblable  juge- 
ment, comme  il  est  dict  de  l'escoufle  ou 
huas  :  car  il  crie  et  hannist  forment 
quand  il  doit  plouvoir. 

De  la    Verdière 

Toutesfois  que  la  verdière  met  à  point 
ses  plumes  et  les  applanoye  de  son  bec, 
ce  est  vray  signe  de  pluye.  Geste  signi- 
fication est  souvent  esprouvée  par  les 
bergers  qui  ont  regard  audict  oyseau. 
Et  est  appele'e  verdière,  pour  la  couleur 
de  ses  plumes,  dont  plusieurs  sont  de 
verte  couleur. 

Du   Butor 


Ung  aultre  oyseau  y  a  que  l'on  nomme 
butor  :  aulcuns  l'appellent  bruitor.  Il  a 
long  bec  et  agu,  et  habite  es  mares  et  té 
prez  :  sur   les  rivières,  ainsi  que  fait  le 

héron,  et  ne  chante  fors  que  en  temps 
d'esté,  et  est  sa  voix  oye  de  bien  loing. 
Quand  il  doit  faire  beau  temps  il  chante 
haultement  et  donne  si  grand  son  et  tel 
bondissement  de  sa  voix,  que,  par  nuyt, 
on  le  pourroit  oyr  de  plus  de  demye  lieue 
loing.  Et  quand  il  doit  plouvoir,  il  chante 
plus  bas  et  plus  lentement  et  ne  rentpas 
>i  grand  son. 

De  la  Pye 

La  pye,  que  aulcuns  nomment  agache, 
est  moult  malicieuse,  et  en  pronostica- 
tions  est  une  droicte  sebille  ;  mais  chascun 
berger  n'entend  pas  son  langaige  ;  aulcu- 
nesfois  par  sa  criée  annonce-elle  le  beau 
temps  et  aulcunes  fois  la  pluye.  Et  com- 
bien que  elle  soit  assez  tricheresse,  tou- 
tesfois  principallement  quand  elle  brait  et 
agache  et  crie  souvent  et  continuelle- 
ment et  se  tient  près  des  hayes  ou  buis- 
sons, en  démenant  sa  noise,  ce  signifie 
qu'il  y  a  loup,  ou  regnart,  ou  aulcune 
maie  beste,  assez  près. 

De  la  Corneille 

La  corneille  annonce  souvent  la  pluyc 
par  son  cry,  auquel  cry  le  subtil  berger 
doit  avoir  regard,  car  il  se  diffère  en 
aulcunsmotz.  Et  aulcunesfois,  au  matin, 
quand  il  doit  plouvoir,  elle  prononce  une 
manière  de  cry  et  semble  que  elle  die  : 
glaras,  glaras  :  et  ce  signifie  pluye;  mes- 
mement  quand  il  est  prononce'  par  la  cor- 
neille bise  que  l'on  nomme  faissie;  et  vient 
tousjours  contre  l'hyver  temps,  quand 
les  arondes  se  partent  de  ceste  région. 
Et  aussi  s'en  de'part  et  s'en  va  mucier  et 
respondre,  quand  les  arondes  viennent, 
en  la  nouvelle  saison,  qui  commence  h 
l'entrée  d'Avril.  Ces  oyseaulx  et  plusieurs 
aultres  qui  volent  en  l'air,  savent  du 
temps  par  la  divine  pourveance.  Et  aussi 
voit-on  que  les  coulons  s'en  retournent 
moult  roidement  à  leur  coulombier.  Et 
quand  il  viennent  ainsi  volant  en  grand 
haste,  ce  signifie  tempeste  ou  grosse 
pluye  advenir  prochainement.  Si  doit  le 
berger  considérer  diligemment  les  choses 

dessusdictes  et  assez  d'aultres  qu'il  peult 
apprendre  pour  savoir  de  Testât  du 
temps,  pour  le  gouvernement  de  son  be- 
stial. 


CHAPITRE  VI 

DE    COGNOISTRE    LE   TEMPS    PAR    LES    BESTES 


NCORE  pour  cognoistre  le 
temps  avec  ce  que  dict  est 
des  oyseaulx,  convient-il 
que  le  berger  sache  de 
l'augur  des  bestes  par  cer- 
tains signes. 

Premièrement   du    mouton.    Chascun 

berger  ou  pastoureau  gardant  fouc 
d'oeilles,  doit  avoir  ung  mouton  débo- 
naire  et  assoté,  auquel  il  donne  de  son 
pain  :  lequel  mouton,  par  mignotise  et 
pour  estre  mieux  cogneu  entre  les  aul- 
tres,  porte  une  sonnette  ou  petite  clo- 
chette de  laton  à  son  col  :  pourquoy  en 
Brie  il  est  appelé  le  sonnaillier,  et  en 
aulcuns  aultres  pays  est  nommé  clocle- 
man.  Celuy  mouton  de  sa  nature  co- 
gnoist  partie  de  prenostique  ou  de  augur 
du  beau  temps  ou  de  la  pluye  :  car, 
quand  il  doit  faire  beau  temps,  il  se  liève 
premier  et  vient  premier  à  Thuys  de 
l'estable  pour  yssir  hors  et  aler  en  pas- 
turaige.  Quand  il  doit  plouvoir  et  faire 
laid  temps,  il  se  tient  par  derrière  les 
aultres,  et  monstre,  à  sa  contenance,  qu'il 
n'ayt  pas  volunté  d'yssir.  Et,  au  soir, 
quand  il  vient  en  l'estable  et  il  doit  faire 
froidure,  il  hérice  sa  laine  et  se  esqueult, 
tellement  que  on  l'entend  bien  au  son 
de  la  petite  clochette.  Aulcuns  dient  que 
quand  le  chat  liève  son  visage  et  lesche 
ses  piedzde  sa  langue,  se  il  met  son  pied 
par   dessus    l'oreille,   ce  signifie    pluye. 

Mais  de  si  orde  beste  ne  doit-on  pas 
parler  en  ceste  partie,  car  par  moult 
d'aultres  peult-on  avoir  enseignement. 
Les  chevaulx,  les  jumens,  les  asnes  et 
asnesses  qui  portent  le  charbon,  le  fruict 
et  aultres  petites  denrées  aux  pauvres 
gens,  trepent  et  regibent  quand  les  mou- 
ches ou  les  guêpes  les  poingnent  et  pi- 
quent, et  ceulx  qui  les  meinent  souloient 
dire  que  ce  sont  signes  de  pluye  et  de 
mutation  de  temps. 

Par  meilleures  et  plus  subtilles  raisons 
peult  le  berger  cognoistre  du  temps,  par 
ce  que  il  convient  que  chascun  jour,  en 
temps  convenable,  il  voyse  sur  les  champs 
mener  ses  oeilles  en  pasture.  Et  quand 
Phebus  qui,  par  sa  clarté,  enlumine  tout 
le  monde,  se  démonstre  au  matin  es  par- 
ties d'Orient,  le  berger  le  voit  tournier 
et  aler  tout  le  jour  par  son  sercle,  en 
faisant  son  mouvement,  en  soy  eslevant 
vers  midy,  que  aulcuns  appellent  auster, 
et  puis  descendre  petit  h  petit  jusques  en 
Occident.  Et,  en  faisant  tel  chemin  en 
nostre   emyspère,    est  mené    en    moult 

noble  et  moult  riche  char,  attelé  de 
quatre  grans  et  puissans  destriers,  de  si 
très-grand  valeur  que  nulz  hommes  mor- 
telz  ne  les  pourroient  extimer.  L'ung  de 
ces  nobles  chevaulx  qui  mainent  le  soleil 
est  nommé  Eoiis  et  vient  devant  droit  à 
l'aube  du  jour,  jusques  environ  heure  de 
tierce.  Et  pource  que  ces  beaulx  che- 
vaulx se  monstrent  de  plusieurs  couleurs, 
le  berger  doit  considérer  que  se  Eoiis 
appert  vermeil  et  ardant  au  matin,  ce  si- 
gnifie pluye  et  mutation  de  temps.  Et 
quand  il  se  monstre  plus  blanc,  ce  est 
signe  de  beau  jour.  Et  les  pèlerins  qui 
cheminent  en  font  feste,  quand  ilz  le 
voient.  Après,  vient  l'aultre  cheval  qui 
est  nommé  Ethous  :  lequel  fait  son  ser- 
vice au  soleil  environ  heure  de  midy.  Et 
quand  il  se  monstre  de  pale  couleur,  ce 
est  bon  signe  de  beau  jour.  Et,  après 
midy,  sort  le  tiers  cheval  attelé  au  noble 
char  du  soleil,  lequel  cheval  est  appelé 
Pyrous.  Et,  en  son  venir,  voit-on  flam- 
boyer et  estinceller  les  gros  yeulx  re- 
luysans  de  celuy  Pyrous  :  tellement  que 
veue  de  créature  humaine  ne  le  pourroit 

longuement  regarder.  Lors  ne  volent  pas 
les  chauves  souris  :  car  elles  ne  pourroient 
soustenir  ne  endurer  si  très-grand  et 
noble  lumière,  qui  si  espant  à  l'advène- 
mentdes  rais  du  soleil,  qui  ainsi  suit  son 
cours.  Et  quand  ces  deux  chevaulx  sont 
trop  chaux  et  ardans  :  c'est-à-dire  : 
EthoUs  et  Pyroûs,  par  leur  puissance  et 
chaleur,  il  attraient  les  vapeurs  de  la 
terre  et  de  l'eaue  et  les  font  monter  en 
l'air.  Et  se  ces  vapeurs  ainsi  eslevées  ne 
sont  dégastées  par  aulcunes  fumées  :  elles 
se  assemblent  et  tournent  en  nue'es  qui 
se  forment  des  parcelles  d'icelles  vapeurs. 
Lesquelles  nue'es  de  leur  nature  tendent 
à  descendre  et  retourner  ou  centre.  Et 
aulcunesfois  lesdictes  nue'es  sont  muées 
en  pluye,  et  aulcunesfois  en  vens,  aul- 
cunesfois en  neige,  et  aulcunesfois  en 
grésil,  selon  la  disposition  des  temps.  Et 
ainsi  peut  voir  le  berger  que  par  trop 
grand  ferveur  et  chaleur  des  chevaulx 
dessusdictz,  vient  la  mutation  du  temps. 
Or  disons  du  quatriesme  cheval  que  l'on 
appelle  Phylogeûs  :  lequel  fait  son  office 
en   descendant   ledict    char    du    Soleil. 

Ccluy  Phylogeus  tent  voluntiers  vers  les 
eaues,  car  il  sort  contre  le  vespre.  A  luy 
et  à  celuy  du  matin  doit  le  berger  pren- 
dre son  augurement,  cognoistre  du  temps. 
Et  la  raison  est  que  quand  le  soleil  au 
matin  est  vermeil  ou  trop  ardant,  ce  si- 
gnifie pluye  et  lait  temps.  S'il  est  blanc, 
ce  signifie  beau  temps,  comme  dict  est. 
Au  vespre,  quand  Phylogeus  se  va  ab- 
bruver  et  mène  le  noble  char  du  soleil 
en  l'eaue,  ou  quand  il  est  trop  blanc  ou 
pale  au  coucher  et  est  environné  de 
nuées  noires  ou  perses,  tout  ce  signifie 
pluye  par  nuyt  ou  au  lendemain.  Et  lors 
ce  Phylogeus  en  Occident  est  assez  ver- 
meil et  l'air  purgié  de  nuées,  ce  signifie 
beau  temps.  Et  le  proverbe  commun  que 
l'on  souloie  dire  vulgairement  et  est  tel  : 
Ronge  vespre  et  blanc  matin  font  esjouyr 
le  pèlerin,  se  concorde  assez  à  l'exemple 
que  le  berger  doit  prendre  es  chevaulx 
dessusdictz.  Et  ceste  doctrine  est  plus 
brave  et  plus  notable  assez  que  celle  des 
oyseaulx  ne  des  bestes.  Et  se  le  berger 
cognoissoit  les  corps  du  ciel  et  la  cause 
des  influences  des  signes  et  des  planètes, 

ce  luy  seroit  grand  avantage  pour  avoir 
cognoissance  de  ces  choses;  car,  par  les 
corps  du  ciel  est  causée  et  faicte  toute  la 
mutation  des  temps  qui  est  faicte  es  élé- 
mens.  Si  s'en  taira  Jehan  de  Brie  :  et 
toutesfois  est-il  si  sage  que  pour  certain 
il  cognoist  bien  le  four  des  estoilles. 


CHAPITRE  VII 

DE  -  LA    CONSIDÉRATION    DES    VENS    ET  -LES- 
QUELS   SONT    PROUFFITABLES 


ES  vens  doit  savoir  le  berger 
pour  deux  causes.  L'une 
est  pour  la  cognoissance  du 
temps  dont  dessus  est  parlé, 
pource  que  aulcuns  vens 
sont  plus  enclins  à  la  pluye  que  les  aul- 
tres.  L'aultre  raison  est  pource  que  aul- 

cuns  vens  sont  nuysans  et  dommageables 
aux  oeilles,  et  les  aultres  non. 

Les  vens,  selon  les  charnières  et  les 
quatre  climas  du  monde,  sont  divisez  en 
quatre  parties  :  en  Orient,  en  Occident, 
en  Midy  et  en  Septemtrion.  Et  pource 
que  le  soleil  ne  fait  pas  tousjours  son 
Orient  en  ung  mesme  lieu,  ne  aussi  ne 
fait-il  son  Occident.  Car  en  temps  équi- 
noctial  :  comme  en  Mars  que  le  soleil 
est  ou  signe  de  mouton,  et  en  Septembre 
que  il  est  ou  signe  de  la  livre,  que  aul- 
cuns  nomment  balance,  le  Orient  et  l'Oc- 
cident du  soleil  sont  directement  oppo- 
sites  en  regard  et  à  droicte  ligne.  Et  lors 
pourroit-on  faire  les  quatre  parties  égalles 
l'une  à  Taultre  et  justement  proporcion- 
ne'es  durant  le  temps  de  l'équinoce. 
Aultre  fois,  en  temps  d'esté,  quand  le  so- 
leil est  ou  signe  de  l'éscrevice,  il  fait  son 
Orient  plus  vers  Septentrion.  Et  aussi 
fait-il  son  Occident  et  tournoyé  et  gire 
plus  grand  partie  de  nostre  emyspère, 
et  est  lors  appelé  Orient  solsticial.  Aultre 
fois,  en  temps  d'hyver,  fait  son  Orient  au 
signe    de    Capricorne,    et    se    trait    plus 

vers  midy,  et  lors  tourne  moins  :  car  il 
ne  gire,  ne  va  pas  si  hault,  ne  prent  tant 
de  la  partie  dudict  emyspère  ou  semy- 
spère,  et  adonc  est  appelé  Orient  yver- 
nage.  Le  vent  qui  vient  vers  nous  du 
droict  Orient  équinoctial,  est  appelé  sub- 
solain  :  les  Gréjois  l'appellent  Aphelotes. 
De  rOrient  solsticial  yst  ung  vent  que 
les  Latins  ne  savent  nommer.  Les  Gré- 
joys  l'appellent  Eurus.  De  l'Orient  d'hy- 
ver  yst  un  vent  que  les  Latins  appellent 
Viiltur.  De  devers  l'Occident  équinoctial 
yst  ung  vent  nommé  Favonius ,  que 
aultres  appellent  Zephirus.  De  l'Occi- 
dent solsticial  vient  ung  vent  qui  est 
appelé  Chorus.  De  l'Occident  d'hyver  yst 
un  vent  nommé  Affriciis,  qui  en  son 
temps  est  moult  forsené  et  puissant,  et 
les  Gréjoys  l'appellent  Lybs.  De  devers 
l'aixeul  de  midy  vient  ung  vent  nommé 
Euronochtis.  Après^  de  la  partie  devers 
Midy,  vient  Euroauster.  Et  puis  ung 
aultre  qui  a  nom  Aiister.  Du  costé  de 
Septentrion  vient  Aquilo.  que  aulcuns 
appellent  G^/^rne.-etde  là  vient  Nothus. 
Et  de  là  en  tirant  vers  Orient  solsticial, 

vient  Boreas,  ung  vent  plein  de  froidure. 
Avec  ces  vens  en  y  a  aulcuns  aultres 
nommez  en  la  mapemonde. 

Aultrement ,  pour  mieulx  entendre  , 
les  peult  diviser  en  quatre  parties  :  et, 
en  chascune  partie,  troys  vens  en  équi- 
pollant  les  Oriens  et  les  Occidens,  tant 
de  réquinoce,  comme  de  esté,  d'hyver, 
et  des  aultres  saisons.  Entre  Orient  et 
Midy  naissent  trois  vens  :  Eurus,  Sub- 
solanus .  et  Vulturus.  Entre  Midy  et 
Occident,  naissent  trois  aultres  ;  Eiiro- 
auster ,  Auster  et  Eiironochus.  Entre 
Occident  et  Septentrion  naissent  trois 
aultres  vens  :  Affricus ,  Favonius  et 
Chorus.  Entre  Septentrion  et  Orient 
naissent  trois  aultres  :  Notus,  Aquillo  et 
Boreas.  Les  marinières  et  aulcuns  aultres 
devers  le  coste'  de  Normandie,  en  nom- 
ment quatre  vens  principaulx  :  c'est 
assavoir  :  Nort,  Ouest,  Eth  et  Sut.  Les 
bergers  les  appellent  :  vent  d'amont, 
vent  d'aval,  vent  de  bise,  vent  de  escorche 
vel,  vent  de  France,  vent  de  galerne,  et 
ainsi  qu'il  leur  plaist.  Et  pource  que  ques- 
tion de  langaiges  est  réputée  de  petit  pris 

et  de  petite  valeur,  et  que,  par  incidens,  on 
pourroit  yssir  hors  de  matière  de  la  ber- 
gerie, on  lerra  chascun  nommer  les  ungs 
par  tel  langaige  qu'il  vouldra.  Et  Jehan 
de  Brie  retournera  à  son  droit  et  prin- 
cipal propos,  et  en  procédant  dira  des 
proprie'tez  d'aulcuns  vens  ce  qui  en 
afhert  à  ce  présent  traicté,  et  lesquelz 
^ont  prouffitables  ou  dommageables  aux 
brebis. 


CHAPITRE  VIII 

DE    LA    VIE    DU    BERGER    ET    DES    CHOSES 
QUI    LUI    AFFIÈRENT 

<  ceste  partie  commence  le 
droit  art  et  manière  de 
garder  les  brebis.  Et  pour- 
ce  que  le  berger  est  plus 
digne  que  les  brebis,  et  on 
doit  commencer  au  plus  digne,  selon 
raison,  et  le  droit  ordre   de   procéder, 

dirons  de  l'estat  du  berger  et  de  ses 
choses.  Le  berger  doit  estre  de  bonnes 
meurs  et  doit  eschever  la  taverne  et  le 
bordeau,  et  tous  lieux  déshonnestes,  et 
doit  aussi  eschever  tous  jeux,  excepté  le 
jeu  des  merelles  et  du  baston,  et  ne  doit 
point  jouer  aux  dez  :  mais  doit  mener 
son  jeu  des  merelles  à  traire  subtilement 
contre  son  compaignon.  Item,  le  berger 
doit  estre  de  bonne  vie,  sobre,  chaste  et 
débonnaire,  tout  aussi  comme  Sainct 
Paul  escrit  à  Tite  en  ses  épistres.  Et  doit 
estre  loyal  et  diligent  sur  la  cure  des 
oeilles  et  brebis  à  luy  commises,  affin 
qu'il  en  puist  faire  bonne  garde  et  prouf- 
fitable. 

Le  berger  doit  avoir  chausses  de  blan- 
chet  gros ,  ou  de  camelin,  et  soulliers 
bobelinez  et  taconnez  de  fort  cuyr  et, 
en  yver  temps,  par  dessus  ses  chausses, 
doit  avoir  vuagues  de  cuyr  des  buhos 
d'ung  vieulx  houseaulx  pour  la  pluye. 
Il  doit  estre  garny  de  tacons  et  de 
semeles  de  fort  cuyr,  bien  pourpointez 
de  gros  fil  de  chanvre  bien  cyré  de  cire 

blanche,  poix  rasine,  et  de  suif,  pour  plus 
durer.  Et  doit  savoir  asseoir  ses  tacons 
ou  semeles  en  ses  bobelins  par  dessoubz 
le  buisson,  quant  besoing  en  est.  La  che- 
mise et  les  brayes  du  berger  doivent  estre 
de  grosse  toille  et  forte,  que  Ton  appelle 
canevas.  Et  la  brayette  doit  estre  de  fil 
tissu  de  deux  dois  de  large  à  deux  bou- 
cles rondes  de  fer.  La  façon  de  la  che- 
mise doit  estre  fendue  par  devant  à  deux 
poinctes,  et  les  deux  pans  de  devant 
doivent  estre  amples  et  longs  en  la 
manière  d'ung  pennoncel  agu,  affin  qu'il 
y  puist  mettre  et  enveloper  son  argent 
et  nouer  le  pan  au  droit  neu.  Et  sur  la 
chemise  doit  avoir  ung  coteron  de  blan- 
chet  ou  de  gris  camelin  sans  manches  : 
lequel  coteron  doit  estre  double  par 
devant  depuis  les  espaulles  jusques  à  la 
ceinture,  pour  garder  sa  fourcelle  et  son 
estomach  des  vens  et  tempestes,  et  pour 
champaier  plus  seurement  après  ses  bre- 
bis, car  elles  sont  de  telle  nature,  que 
voluntiers  vont  contre  vent.  Et  pour  ce 
doit  estre  ledit  coteron  double  par 
devant.  Et  sur  le  coteron  doit  avoir  une 

cote  de  blanchet  ou  de  camelin  gris  à 
deux  poinctes,  l'une  par  devant,  Taultre 
par  derrière  et  à  manches,  et  si  large  et 
ample  qu'il  y  puist  entrer  aysément 
sans  boutons  :  car  il  ne  lui  affiert  pas  à 
avoir  boutonneures  lâches  ou  aultres 
empeschemens  qui  le  puissent  nuyre  au 
vestir  :  mais  y  doit  entrer  de  plain 
comme  en  ung  sac,  ou  en  la  tunique 
Aaron.  Et  par  dessus  la  cote  doit  avoir 
ung  surplis  de  fort  treslis  à  manches  à 
quatre  noyaux  ou  boutons,  de  la  façon 
mesme  de  la  coste.  Ce  surplis  garde  le 
berger  de  la  pluye,  et  aulcunesfois 
convient-il  que  il  le  despouille  pour 
enveloper  l'aigneau,  quand  il  est  faonné 
aux  champs.  Par  dessus  son  surplis  doit 
avoir  une  grosse  ceinture  de  corde  menue 
et  forte,  faicte  par  manière  de  tresce  en 
trois  cordons  à  une  boulle  de  fer  ronde. 
Et  à  celle  ceinture  doit  pendre  et  avoir 
plusieurs  choses. 

.  Premièrement,  et  pour  honneur,  y  doit 
prendre  la  boiste  à  Tongnement  en  ung 
estuy  de  cuyr.  Et  est  bien  à  noter  que 
le    bon   berger   ne   doit   non  plus  estre 

trouvé  sans  la  boiste  à  l'ongnement.  que 
le  notaire  doit  estre  sans  escriptoire  : 
car  ce  est  le  plus  notable  et  ne'cessaire 
de  ses  instrumens  et  oultilz.  Avec  ce 
doit-il  avoir  ung  canivet  ou  coutel  agu, 
pour  picoter  et  ester  la  rongne  des  bre- 
bis ,  affin  que  l'ongnement  y  puisse 
mieulx  entrer  et  que  la  brebis  soit  plus 
tost  guarie.  Aussi  convient-il  que  il  porte 
ung  cyseaux  pour  couper  et  aonnier  la 
laine  de  la  brçbis  par  dessus  la  rongne. 
Le  berger  doit  porter  alesne  à  coudre 
soulliers,  bobelins,  semelles  et  tacons  : 
laquelle  alesne  doit  estre  en  ung  instru- 
ment de  fust  pour  bouter  le  fer  de 
l'alesne  jusques  au  meilleu  du  manche, 
et  par  dessoubz  le  doit  attacher  d'ung 
noyau  ou  d'ung  anneau  de  cuyr  pour 
mieulx  fermer.  Item,  à  celle  ceinture  doit 
porter  un  aguillier  à  mettre  ses  aguilles 
quarrées  et  rondes.  Lequel  aguillier  est 
de  l'oz  de  la  cuysse  d'une  oue,  menu  et 
longuet,  ou  de  l'oz  d'ung  pied  d'aignelet, 
et  estre  mis  et  attaché  avecques  le  pen- 
dant de  Talesne.  Encore  doit  le  berger 
avoir  boisset  ou  coutel  à  forte  alemele  à 

trencher  son  pain,  à  manche  de  deux 
pièces  plates  de  tylleul  ou  d'aultre  tendre 
bois,  et  le  manche  doit  estre  lyé  tout  au 
long  d'une  menue  cordelete  de  fil  bien 
curée,  pour  le  mieulx  tenir  et  pour  estre 
plus  fort.  Et  la  gaine  du  coutel  doit  estre 
d'une  vieille  savate  de  l'empigne  d'ung 
souUier  vieulx,  de  vache,  bien  couseue  et 
faicte  par  le  berger  à  la  mesure  ou  quan- 
tité dudit  coutel.  Celle  gayne  doit  estre 
pendue  à  la  ceinture  d'une  cordelle  de 
gros  fil  de  chanvre  ou  d'une  vieille 
lanière  renouée. 

Après  doit  pendre  à  la  ceinture  ung 
guyteau  ou  fourreau,  de  vieulx  cuyr 
mesgissié  ou  du  cuyr  de  la  peau  d'une 
anguille,  pour  mettre  les  flaiaux  du  ber- 
ger, lequel  fourreau  doit  estre  de  la 
quantité  des  flaiaux.  Et,  par  dessus  toutes 
ces  choses  devant  dictes,  le  berger  doit 
porter  et  ceindre  sa  panetière  pour  mettre 
le  pain  pour  luy  et  son  chien.  La  pane- 
tière doit  estre  de  cordelle  trelliée  et 
nouée  au  droit  neu,  en  manière  de  la 
harace  au  potier  de  terre.  Et  celle  pane- 
tière doit  estre  attachée  au  senestre  costé 

du  berger,  car  il  ne  doit  point  empescher 
son  dextre  costé,  affin  que  plus  preste- 
ment il  puisse  tondre,  recoper,  oindre, 
seigner  ou  besongner  sur  les  brebis,  se 
mestier  est.  A  la  panetière  doit  estre 
attachée  une  cordelle  de  une  toyse  et 
demye  de  long,  que  l'on  appelle  la  laisse 
du  chien,  et  doit  estre  redoublée  jusques 
au  point  de  la  panetière,  et  au  meilleu 
doit  avoir  un  cuyret  avec  un  petit  bignet 
de  bois  pour  attacher  le  chien  et  pour 
le  destacher  et  envoyer  tost  et  délivre- 
ment  contre  les  loups  ou  aultres  maies 
bestes  qui  vouldroient  meffaire  aux 
brebis. 

Le  chien  du  berger  doit  estre  ung 
grand  mastin  fort  et  quarré,  à  grosse 
teste,  et  doit  avoir  entour  du  col  ung 
collier  armé  de  crampons  de  fer  aguz, 
ou  de  clous  longs  et  aguz,  boutez  parmy 
le  fort  collier  de  cuyr  à  plates  testes,  et 
aulcuns  en  y  a  qui  ont  colliers  de  pla- 
taines  de  fer  ferma ns  à  charniers  pour 
résister  aux  loups  sur  les  champs,  ou 
aux  larrons,  se  aulcuns  en  venoient  par 
nuict  aux  herbergeries,  là  où  les  brebis 

sont  emparchées.  Et  aussi,  pour  l'armeure 
du  collier,  le  mastin  est  plus  hardy  et 
plus  animé ,  et  ne  seroit  pas  si  tost 
estrangle'  des  loups,  car  il  en  a  plus  grand 
defFense  contre  eulx.  Ce  mastin  suyt  le 
berger  et  luy  tient  bonne  compaignie 
quant  il  menge  son  pain,  quoy  qu'il  soit 
de  la  deffense  :  car  tel  est  amy  à  la  des- 
pense qui  ne  l'est  pas  à  la  defFense. 
Quand  le  berger  a  un  bon  mastin  loyal 
et  hardy,  il  est  très-prouffitable  à  la 
garde  des  brebis. 

Le  berger  est  aussi  noblement  paré  de 
sa  houlette  selon  son  estât  de  berger, 
comme  seroit  ung  évesque  ou  ung  abbé 
de  sa  croce,  ou  comme  ung  bon  homme 
d'armes  est  bien  acésiné  et  asseuré  quand 
il  a  ung  bon  glaive  pour  la  guerre.  Com- 
bien que  l'on  ne  doit  pas  faire  compa- 
raison de  telles  choses  :  car  elles  ne  sont 
pas  pareilles  de  trop  loing.  Et  jaçoit 
que  la  croce  du  prélat  soit  de  plus  grant 
dignité  et  de  plus  grant  honneur  que  le 
glaive,  ne  que  la  houlette,  et  que  il  ayt 
différence,  considérées  les  choses  à  con- 
sidérer   selon    Testât    des    personnes    : 

néantmoins  il  y  a  bonne  et  ydoine  con- 
vénience,  car,  selon  Dieu,  qui  est  le  plus 
grant,  il  se  doit  humilier  et  soy  faire 
comme  le  plus  petit  quant  est  à  humi- 
lité, et  selon  la  doctrine  de  l'Évangile, 
non  pas  par  tout.  Et  ces  troys  choses,  la 
croce,  le  glaive  et  la  houlette  représen- 
tent troys  estatz  en  ce  monde. 

La  croce  est  tenue  de  nous  enseigner 
et  corriger  espirituellement  sans  lance  et 
sans  espée,  et  de  prier  et  supplier  hum- 
blement à  Dieu  pour  nous,  c'est-à-dire 
pour  le  glaive  et  pour  la  houlette. 

Le  glaive  doit  défendre,  par  sa  puis- 
sance temporelle  et  corporelle,  la  croce 
et  la  houlette,  de  tous  les  adversaires  qui 
contre  raison  les  vouldroient  inquiéter 
et  molester  indeuement. 

La  houlette,  qui  en  ceste  partie  peult 
et  doit  estre  comparée  à  la  bêche  dont 
l'en  fent  et  laboure  la  terre,  doit  curer 
au  prouffit  de  la  croce  et  du  glaive,  à  ce 
qu'il  leur  puist  livrer  et  administrer  ali- 
mens  et  nourriture,  du  prouffit  de  son 
labeur  et  de  sa  garde. 

Ainsi  peult  apparoir  qu'il  y  a  convé- 

nience  et  qu'ils  conviennent  l'ung  avec 
l'autre,  pour  soustenir  le  bien  publique 
chascun  en  son  degré.  Pour  ce  est  la 
houlette  convenable  au  berger,  aussi 
comme  la  croce  au  prélat,  et  le  glaive  ou 
i'espée  à  l'homme  d'armes,  c'est-à-dire  à 
la  seigneurie  temporelle  qui  est  en  puis- 
sance de  espée. 

Et  se  les  troys  veullent  faire  chascun 
son  devoir,  tout  est  bon  et  en  tous 
estatz  :  car,  aux  champs,  à  la  ville,  au 
moustier,  se  entreaydent  de  leur  me- 
stier. 

La  houlette  est  ferrée  d'ung  long  fer 
concave  en  aguisant,  et  la  bouterole  où 
l'en  met  et  fiche  le  manche  long  et 
ront,  doit  estre  bien  clère  et  burnie  de 
terre  légière  :  ou  elle  est  souvent  bou- 
tée pour  chastier  les  brebis  et  ai- 
gneaux.  La  hante  de  la  houlette  doit 
estre  de  nefflier,  ou  d'aultre  bois  dur 
et  ferme.  Au  premier  bout  de  la  hante 
ou  baston  doit  estre  le  fer  dessusdict 
concave  et  un  peu  courbe  pour  coperet 
houler  la  terre  légère  sur  les  brebis  :  car 
de  houler  est-elle  dicte  houlette,  A  Tau- 

tre  bout  de  dessoubz  doit  estre  ung  cro- 
chet de  fust,  de  la  nature  et  essence  du 
bois  du  manche  mesmes,  qui  tel  lepeult 
trouver,  et  si  non,  si  soit  faict  le  crochet 
par  adicion  d'ung  trou  ou  d'une  che- 
ville de  estrange  bois.  Par  ce  crochet  du 
bout  de  la  houlette  sont  prises,  tenues 
et  acrochées  les  brebis  et  les  aigneaux, 
pour  visiter  s'il  y  a  rongne  pour  oing- 
dre,  pour  seigner  et  mettre  à  obéissance, 
et  pour  y  pourveoir  de  remède. 

Avec  la  houlette  convient-il  que  le 
bergier  ait  baston  et  que  il  ait  corgées 
de  trois  lanières  de  cuyr  ou  de  trois  cor- 
deles  menues,  pour  corriger  et  chastier 
les  brebis  en  temps  deu  :  car  'grans 
biens  et  grans  proffitz  viennent  de  la 
bonne  correction. 

Il  affiert  au  bergier  que  il  soit  affublé 
d'ung  grant  chappeau  de  feutre  rond  et 
bien  large.  Et  par  devant,  sur  le  chef, 
doit  estre  redoublé  de  plaine  paume  ou 
plus.  Le  redoublement  est  nécessaire 
pour  deux  choses.  L'une  pour  défendre 
le  berger  de  la  pluye  et  mal  temps, 
quand  il  va  contre  vent  après  ses  bre- 

bis.  L'aultre  pour  le  proffit  de  son 
maître  de  qui  sont  les  bestes.  Car  toutes- 
fois  qu'il  convient  que  le  berger  fasse 
oincture  sur  ses  brebis,  quant  aulcunes 
en  y  a  de  rongneuses  aux  champs,  et  il 
faict  tonsure  de  ses  cyseaux  pour  descou- 
vrir la  laine,  pour  attaindre  la  rongne, 
il  met  les  recoupes  de  la  laine  et  les 
tonsures  au  ploy  et  redouble  de  son 
chappeau,  et  les  doit  porter  et  rendre  h  son 
maître  à  l'hostel  :  car  il  est  tenu  de  faire 
et  garder  le  proffit  de  son  maistre,  en 
faisant  son  office  de  bergier.  D'aultre 
part,  ledict  chappeau  est  moult  proffi- 
table  et  ydoine  au  berger,  tant  pour 
obvier  à  la  pluye,  vens  et  tempestes  des 
temps,  comme  pour  la  garde  de  son 
chef.  Et  est  droit  estât  de  pasteur,  de 
porter  grant  chappeau  et  rond. 

Mais  il  y  a  différence  entre  les  chap- 
peaux  des  prélatz  et  les  chappeaux  des 
bergers.  En  ce  que  les  chappeaux  des 
prélatz  sont  de  plus  chère  chose  que 
n'est  le  feutre,  et,  aussi,  ne  sont-ilz 
point  reploiez  ne  redoublez  par  devant. 
Et  peult  estre  que  ce  est  pource  que  ilz 

ne  veullent  pas  reporter  aulcun  prouffit 
à  leur  maistre  qui  les  a  commis  au  gou- 
vernement où  ilz  sont  :  car  les  prélatz 
tondent  et  prennent  voluntiers  et  re- 
tiennent tout  le  prouffit  pour  eulx- 
mesmes,  comme  l'on  dit. 

En  yver  temps,  affiert  au  berger,  que 
il  ayt  moufles  pour  garder  ses  mains  de 
la  froidure.  Lesquelles  moufles  il  ne 
doit  pas  acheter,  mais  les  doit  faire  de 
sa  science  ou  à  l'aiguille  en  lasqhant  de 
fil  de  laine  filé  de  main  de  bergerette, 
ainsi  comme  l'on  faict  les  aumuces,  ou 
il  les  doit  faire  de  plusieurs  pièces  de 
draps  et  de  plusieurs  couleurs  que  le 
berger  quiert  à  son  avantage.  Et  quant 
elles  sont  eschequetées,  elles  en  sont 
assez  plus  jolies.  Et  quant  il  ne  faict 
pas  trop  froit,  ou  quand  il  convient  que 
le  berger  face  besongne  de  ses  mains,  il 
doit  pendre  ses  moufles  à  une  billette  à 
sa  ceinture  dessus  devisée. 

Des  instrumens  doit  avoir  le  berger, 
avec  ses  flaiaux,  pour  soy  esbatre  en 
mélodie.    C'est   assavoir,  fretel,  estyve, 

douçaine,  musette  d'Alemaigne,  ou 
autre  musette  que  l'en  nomme  che- 
vrette, chascun  selon  son  engin  et  subti- 
lité. Et  puis  que  le  berger  est  ainsi 
armé  de  toutes  les  pièces  dessusdictes, 
afférans  à  son  mestier,  il  peult  cham- 
payer  seurement,  la  houlette  en  la  main, 
en  gardant  ses  brebis. 


CHAPITRE  IX 


DE  LA  GARDE  DES  MOUTONS  POUR  TOUTES 
LES  SAISONS  DE  l'an  !  ET  PREMIER,  DU 
MOYS    DE    JANVIER 


R  dirons  proprement  de  la 
garde  des  brebis  et  par  ordre 
en  chascune  saison,  en  com- 
mençant au  moys  de  Jan- 
J  vier,  pource  que  Janvier  est 
le  premier  moys  et  Fentrée  de  l'an,  selon 
le  kalendier. 


I 

Du  moys  de  Janvier  sont  les  brebis 
portières  moult  griefves  et  pesantes  des 
aigneaux  et  faons  qui  sont  en  leurs  ven- 
tres. Et  aulcunes  aignelent  et  faonnent 
oudict  moys,  quand  elles  ont  esté  luites 
et  saillies  en  Aoust  :  car,  aussi  comme  des 
fruictz,  les  unes  sont  plus  hastives  que 
les  aultres. 

Et  encontre  ce,  la  pourveance  divine 
y  a  mis  bon  et  convenable  remède  :  car, 
audit  moys,  les  loups  suyvent  les  lou- 
ves et  vont  après  elles  pour  faire  leur 
cohit,  et,  par  ce,  se  oublient  en  ce  moys, 
et  ainsi  ne  font  point  de  dommage  aux 
brebis.  Car  se  ne  fust  l'empeschement 
qu'ilz  ont  lors  de  poursuir  leur  chaleur 
et  de  continuer  avec  les  louves,  ils  effon- 
dreroient  les  ventres  des  brebis  pour 
avoir  les  aigneaux.  Mais  Dieu  ne  le  veult 
pas,  qui  ainsi  y  a  pourveu  par  sa  grâce. 

Au  moys  de  Janvier  se  doit  le  berger 
lever  moult  matin  et,  si  tost  qu'il  voit 
le  jour,  se  doit  desjeuner  et  menger  du 
pain  et  du  potage  qui  est  demouré  et 
gardé  du  soir  du  jour  de  devant.  Et  bien 

matin,  doit  mener  les  bestes  aux  champs 
se  il  n'y  a  empeschement  de  pluye  ou  de 
blanche  gelée. 

Dudit  moys  de  Janvier,  les  brebis  por- 
tières qui  ont  esté  saillies  du  Septem- 
bre précédent,  approchent  le  temps  de 
faonner  sur  le  Febvrier.  Et  pour  ce, 
doit-on  eschever  de  les  mener  aux 
champs,  à  la  blanche  gelée,  pour  le  péril 
et  inconvénient  qui  en  ensuit.  Pource 
que  la  blanche  gelée  faict  mourir  les 
aigneaux  es  ventres  des  mères,  et  faict 
les  brebis  abortir,  et  les  petitz  aigneletz 
ainsi  mors  sont  nommez  avortons. 

Et  se  le  berger  est  jeune  et  ne  soit 
pas  encore  instruict  suffisamment  en 
ceste  science,  il  se  doit  adviser  que  il 
face  à  l'exemple  et  à  la  semblance  des 
aultres  bergers  de  la  ville  où  il  de- 
meure, ou  des  aultres  villes  voysines, 
avec  lesquelz  il  doit  converser  et  de 
eulx  apprendre  l'art  et  usage,  car  en 
apprenant  devient-on  maistre. 


CHAPITRE  X 


DU      MOYS      DE      FEBVRIER 

u  moys  de  Febvrier  doit  le 
berger  lever  bien  matin 
devant  le  jour,  pour  affou- 
rager ses  bestes  portières 
de  feurre  de  bled  pour  les  ré- 
conforter. Et  pource  que  en  Febvrier 
faict  communément  noire  gelée,  le  pa- 
steur doit  mettre  ses  bestes  aux  champs 

bien  matin.  Car  la  noire  gelée  essuyé 
l'herbe,  et  adoncques  les  bestes  paissent 
voluntiers,  et  l'herbe  ainsi  essuée  leur 
est  moult  proffitable  :  et  s'il  advenoit 
que  par  jour  survinst  rousée,  ou  pluye, 
ou  dégel,  dont  les  herbes  fussent  mouil- 
lées, le  berger  doit  donner  à  ses  brebis, 
au  soir,  du  fourrage  de  favatz  de  fèves 
et  non  pas  de  celuy  de  pois  :  car  le  four- 
rage de  fèves  est  sec,  et  celuy  des  pois 
est  moiste. 

Audict  moys  de  Febvrier,  le  berger 
ne  doit  point  porter  de  houlette,  car  il 
n'en  est  besoing,  pource  que  les  brebis 
portières  sont  griefves  et  prestes  à  faon- 
ner.  Si  ne  doit  pas  jetter  terre  sur  les 
brebis  ne  les  batre  de  corgées,  qu'il  ne 
les  froisse  ou  blesse,  et  de  son  povoir 
doit  garder  qu'il  ne  nuyse  aux  bestes  ne 
aux  faons.  En  lieu  de  houlette  doit  avoir 
et  porter  ung  crochet  de  couldre,  pour 
prendre  ses  bestes  par  le  pied,  s'il  en  y  a 
aulcunes  qu'il  vueille  oingdre  ou  luy 
faire  quelque  chose  nécessaire  au  me- 
stier.  Et,  pour  chasser  ses  brebis,  doit 
porter  une  vergette  «de  saulx  déliée,  à 

troys  cyons,  dont  il  les  fiert,  en  lieu  de 
corgées,  pour  moins  blecer  les  brebis. 

Audict  moys  le  berger  ne  se  doit 
point  seoir,  ne  point  esloigner  de  ses 
bestes,  mais  doit  estre  curieux  de  ses 
bestes  et  avoir  l'œil  sur  elles  moult  en- 
tentivement  :  affin  que  se  aulcune  faon- 
noit,  ou  aigneloit  aux  champs,  qu'il  y 
puist  secourir  et  ayder  incontinent, 
comme  il  affiert.  Car,  par  la  coulpe  et 
de'fault  des  mauvais  et  nices  bergers, 
plusieurs  aigneletz  faonnez  aux  champs 
ont  esté  mengez  des  corbeaux,  des  huas, 
et  des  corneilles,  ou  dommage  du  mais- 
tre.  Au  soir,  quant  le  berger  revient  du 
pasturage,  il  doit  ramener  ses  bestes  le 
petit  pas,  tout  doulcement,  sans  travail- 
ler, et  les  doit  establer  spacieusement  : 
car,  audict  mois  de  Febvrier,  est  moult 
proffitable  chose  quant  celuy  bestial  est 
au  large.  Et  quand  le  berger  veult  aller 
coucher,  il  doit  visiter  ses  brebis,  et  les 
faire  lever  :  car  le  trop  gésir  en  ce  temps 
leur  pourroit  nuyre  pour  les  faons  qui 
sont  en  leurs  ventres.  Et  doit  estre  si 
très-curieux  que  il  ne  doit  dormir  seu- 

rement,  se  il  ne  sent  son  fouc  en  bon 
estât  et  convenable.  Et  en  ce  temps  doit 
laisser  les  huis  et  fenestres  des  esiables 
ouvertes,  quand  le  vent  de  bise  vente, 
pour  y  recevoir  ledict  vent  de  bise  :  car 
il  vault  et  proffite  aux  brebis  en  ce 
temps.  Et  se  autres  vens  ventoient,  le 
berger  doit  estouper  les  fenestres  et 
clore  les  huys  des  bergeries  :  pourcc 
que  lors  nul  aultre  vent  ny  proffite  que 
celuy  de  bise. 

Si  tost  comme  la  brebis  aignèle  ou 
faonne,  le  berger  doit  estre  tout  prest 
pour  pre'senter  i'aigneau  devant  sa  mère, 
affin  que  par  elle  soit  nettoyé  et  conréé, 
selon  l'introduction  de  nature.  Et  quant 
I'aigneau  est  nettoyé,  on  doit  prendre 
la  brebis  et  la  coucher  sur  le  dextre 
costé  emprès  I'aigneau,  si  que  il  puist 
prendre  le  pis  qui  est  la  mamelle  de 
sa  mère  et  succer  du  laict  pour  sa 
nourriture.  Et  lors  le  berger  doit  plu- 
mer et  oster  de  la  laine  du  pis  de  la 
mère  au  lez  par  devers  le  ventre.  Et  ne 
doit  pas  plumer  par  derrière,  pour  ce 
que  la  gelée  et  la  froidure  dudict  moys 

de  Febvrier  feroit  grant  mal  à  la  brebis. 
Et,  avec  ce,  le  berger  doit  prendre  le 
pis  de  la  brebis  et  espraindre  par  ses 
doigs  deux  ou  trois  goûtes  du  premier 
laict  de  chascune  broce  de  la  mamelle, 
et  laisser  couler  sur  terre,  ainçois  que 
l'aignelet  en  gouste.  Car  ces  premières 
goûtes  de  laict  sont  nomme'es  bet  et  ne 
sont  pas  saines.  Car  si  l'aignelet  le  gou- 
stoit,  il  pourroit  encourir  une  maladie 
que  l'en  appelle  l'affilée,  de  laquelle  les 
aigneaux  meurent  et  périssent  souventes- 
fois.  Et  de  celle  maladie  et  d'aultres  sera 
dict  es  chapitres  des  maladies  et  des 
cures  et  remèdes.  Et  pendant  ce  que  on 
veult  guarir  l'aignel  du  mal  de  l'affilée, 
l'en  ne  doit  pas  tirer  ne  traire  le  laict 
du  pis  à  la  mère  de  l'aigneau,  mais  s'en 
doit  garder  par  deux  jours  du  moins, 
affin  que  le  laict  de  la  brebis  décroisse. 
Car,  par  la  grand  habondance  du  laict 
en  la  nouvelleté,  après  ce  que  la  brebis 
a  faonné,  vient  le  bet  en  la  mamelle  de 
la  beste,  lequel  bet  est  de  grosse  nature 
et  de  grosses  humeurs  :  et  pour  ce,  est 
périlleux  à  l'aignelet  et  à  sa  nourriture. 

Et  quand  le  laict  de  la  brebis  est  ainsi 
purgé  par  deux  jours  et  est  plus  valable, 
l'en  doit  prendre  l'aignelet  et  remettre  à 
sa  propre  mère.  Et  lors  doit-il  dcmourer 
et  gésir  avec  la  mère  par  quinze  jours  et 
quinze  nuictz  continuellement  et  non 
plus,  sans  oster  ne  séparer  d'avec  la  mère. 
Et  est  a  noter  que,  se  l'aigneau  demou- 
roit  avec  sa  mère  plus  de  quinze  jours 
sans  Poster,  et  il  mouroit  en  celle 
demeure  :  ce  seroit  la  coulpe  dudict  ber- 
ger, et  seroit  tenu  au  rendre  et  restituer 
à  son  maistre.  Car  chascun  berger  doit 
savoir  que  la  longue  demeure  de  plus  de 
quinze  jours  avec  la  mère  souloie  en- 
gendrer communément  aux  aigneaux 
une  maladie  que  l'on  appelle  le  pousset  : 
dont  les  aigneaux  meurent  souvent.  Et 
n'y  a  que  peu  ou  néant  de  remède  contre 
celle  maladie  du  pousset. 

Et,  pour  y  obvier,  le  berger  doit  oster 
les  aigneaux  d'avec  les  mères  quant  ilz  y 
ont  esté  par  quinze  jours,  comme  dict 
est,  et  les  doit  establer  et  mettre  en  ung 
toict  ou  estable  tout  par  eulx.  Et  chas- 
cun matin  les  doit  laisser  alaicter  leurs 

mères, ainçoys  qu'ilz  voisent  aux  champs. 

Et  quand  les  brebis  reviennent  des 
champs  au  soir,  le  berger  les  doit  laisser 
reposer,  ainçois  qu'il  leur  baille  leurs 
aigneaux  pour  alaicter.  Pource  que, 
quant  les  brebis  sont  travaillées,  leur 
laict  est  chault  et  bâtant  :  et  n'est  pas 
bien  attrempé  pour  les  aigneaux.  Car 
aucunesfois,  pour  alaicter  les  mères  las- 
sées, vient  aux  aigneaux  une  maladie 
que  l'en  appelle  le  bouchet,  de  laquelle 
yceulx  aigneaux  meurent  souvent. 

Et  après  que  les  aigneaux  sont  séparez 
et  ostez  d'avec  leurs  mères,  quant  ilz  y 
ont  esté  la  première  quinzaine,  et  qu'ilz 
sont  mis  et  establez  tout  par  eulx  :  en 
aultre  quinzaine  ensuyvant,  ilz  ne  doivent 
menger  aultre  chose  que  du  laict  de  leurs 
mères  seulement.  Et,  ainsi  que  dict  est, 
doivent  estre  gouvernez  et  gardez  par 
ung  moys  entier,  sans  ce  que  il  mengent 
que  pur  laict.  Du  surplus  de  la  garde  et 
de  nourriture  des  aigneaux  sera  dict  es 
moys  ensuyvantz. 


CHAPITRE  XI 


nu      M  O  Y  s      DE      MARS 


u  mois  de  Mars,  le  berger 
doit  avoir  grand  conside'- 
ration,  aviser  en  quelz  pa- 
stis il  maine  ses  brebis. 
Pource  que  lors  la  terre 
jette  ses  vapeurs,  et  les  grosses  herbes 
commencent  à  croistre  et  yssir  de  terre, 
mesmement   une    maie    herbe  que  l'on 

nomme  bouveraude  :  et  est  de  maulvaise 
digestion,  et  moult  nuysant  aux  brebis, 
ou  guoitron  de  leur  gorge  :  car,  si  tost 
comme  les  brebis  ont  goûté  de  la  bou- 
veraude, il  convient  que  le  berger  soit 
tout  prest  pour  les  ayder  et  secourir,  et 
incontinent  leur  fault  du  sel  en  la 
bouche,  pour  donner  occasion  de  boire, 
pour  digérer  et  avaler  l'amertume  de  la 
bouveraude. 

Le  bon  pasteur  se  doit  garder  souve- 
rainement de  conduire  ses  bestes  en  pa- 
sture,  audict  moys  de  Mars,  en  lieux 
marescageux,  bas  et  moistes.  Car  lors 
naist  et  croist  es  palus  une  herbe  très- 
périlleuse,  à  une  petite  fueillette  ronde 
et  bien  verte,  que  l'on  appelle  dauve, 
laquelle  les  brebis  convoitent  moult  à 
menger,  mais  elle  leur  est  trop  nuysant 
et  dommageuse  :  car,  si  tost  que  les  bre- 
bis en  ont  gousté  et  l'ont  avalé  en  leurs 
entrailles,  la  dauve  est  de  telle  nature, 
qu'elle  demeure  et  se  adhert  au  foye  de 
la  brebis  ou  aultre  oeille.  Et  celle  maie 
herbe  ne  remonte  plus,  ne  revient  à 
runge  à  la  gorge  de  la  beste,  comme  font 

aultres  herbes.  Mais,  de  celle  dauve  par 
sa  corruption  sur  le  foye  sont  engendrez 
une  manière  de  vers  qui  par  pourriture 
ont  vie  et  mengent  et  corrompent  tout 
le  foye  de  la  beste  :  dont  elle  est  mise  à 
mort  par  l'infection  de  ladicte  maie 
herbe  nommée  dauve.  Et  après  ce  que 
la  brebis  l'a  reçeu  et  mengé,  on  s'en 
peult  appercevoir  à  ce  que  elle  boit  plus 
souvent  et  plus  habondamment  que 
quand  elle  est  saine.  Et  se  peult  celle 
maladie  des  dauves  tapir  et  latiter  es 
brebis  ung  an  ou  plus  :  mais,  en  la  fin, 
convient-il  que  elles  en  meurent.  Car  la 
dauve  destruict  le  foye,  et  le  foye  est  ung 
des  trois  membres  principaulx  où  la  vie 
gist,  après  le  cueur  et  le  cerveau  :  et  par 
ce,  la  brebis  endauvée  ne  peult  vivre.  Si 
doit  bien  doncques  le  berger  eschever 
que  il  ne  conduise  ses  brebis  près  des 
lieux  et  marescages,  esquelz  croist  et 
règne  ladicte  dauve,  par  tout  le  temps 
d'esté'. 

Et  quant  au  gouvernement  et  garde 
des  aigniaulx  audit  mois  de  Mars  :  quand 
les  aigniaulx  ont  ung  mois  passe',  qu'ilz 

commencent  à  croistre,  et  leurs  mem- 
bres se  forment,  le  berger  leur  doit  don- 
ner du  fourrage  pour  leur  nourriture  : 
c'est  assavoir  du  foing  et  de  l'avaine  : 
et  aulcunes  fois  de  la  vesche  déliée  :  non 
pas  de  la  plus  grosse,  et  ung  pou  après,  de 
l'aultre.  Et  doit-on  bien  adviser  que  on 
ne  leur  donne  trop  de  vesche  :  car  elle 
est  trop  forte.  Et  au  commencement, 
leur  doit-on  donner  de  l'avaine,  meslée 
avecques  bran  que  aulcuns  nomment  gruis 
ou  tierceul.  Et  doit  le  berger  eschever 
que  il  ne  donne  aux  aigniaulx  trop  à 
boire  en  leur  estable  :  car  planté  boire 
leur  nuyroit.  Et  qui  leur  veult  donner 
à  boire,  pour  en  avoir  esbatement,  mette 
de  l'eaue  clère  en  ung  bacin  ou  chaul- 
deron,  ou  aultre  beau  vaisseau  bien  cler 
et  bien  escuré  :  car  les  aigniaulx  se 
mirent  voluntiers  au  vaisseau  cler,  et  y 
prennent  grand  plaisance.  En  tous  ces 
points  doit  le  berger  estre  curieux. 

Et  quant  à  la  garde  et  gouvernement 
des  aigniaulx  et  antenois,  doit  garder 
bien  et  diligemment  la  doctrine  dessus- 
dicte  :  espécialement  que  bouveraude  ne 

dauves  ne  leur  puissent  nuyre.  Et,  en 
oultre,  audict  mois  de  Mars,  le  berger 
doit  eschever  curieusement  que  ses 
aigniaulx  il  ne  mette  soubz  la  répercus- 
sion du  soleil  :  car,  en  ce  mois  de  Mars, 
le  soleil  est  au  signe  du  mouton,  qui  est 
fort  et  vertueux.  Et  lors  le  soleil,  par  sa 
grand  vertu,  pénètre  et  perse  de  ses  rais 
jusques  au  cerveau  des  aigniaulx  et  leur 
engendre  une  merveilleuse  maladie  que 
l'on  appelle  avertin  :  qui  les  fait  tour- 
noier,  dont  ilz  sont  tous  escervelez,  et  en 
affolent  et  meurent  par  maintes  fois. 
Item,  audict  mois  de  Mars,  le  berger  ne 
doit  donner  à  boire  à  ses  brebis  ou 
aigniaulx,  se  ce  n'est  en  cas  de  grand 
nécessité  :  comme  contre  l'herbe  bouve- 
raude,  ou  pour  trop  grand  chaleur  de 
soleil,  et,  se  besoing  en  est,  leur  doit 
faire  boire  eaue  courant,  s'il  estoit  en 
lieu  où  il  en  peust  recouvrer.  La  cause 
pourquoy  on  doit  faire  abstenir  les  bre- 
bis de  boire,  au  moys  de  Mars,  est  pour- 
ce  que  lors  les  eaues  ne  sont  pas  bien 
saines,  pour  les  mutations  de  l'air  et  du 
temps  :  qui  est  tourné  en  ver  que  l'on 

dit  printemps,  et  pour  ce  que  la  terre  est 
lors  eslargie  et  poureuse  et  jecte  lors  ses 
vapeurs  et  superfluitez  :  comme  dict  est. 
Et  par  ce,  en  celuy  mois,  le  boire  n'est 
pas  prouffitable  au  bestial  :  mais  est  bon 
de  mener  en  pasture  par  les  gaschières 
aux  herbes  tendres  et  nouvelles,  pour 
séder  et  appaiser  leur  soif,  et  pour  obvier 
aux  bruvages  des  flotz,  des  mares  et  des 
eaues,  qui  lors  sont  plus  pe'rilleuses  qu'en 
aultres  saisons. 


CHAPITRE    XII 


DU    MOYS    D  AVRIL 


=jl  u  moys  d'Avril,  le  berger  se 
doit  lever  fort  matin  pour 
visiter  ses  brebis,  et  pour 
ouvrir  les  huys  et  fenestres 
des  estables  pour  leur  don- 


ner l'air  du  matin.  Car  il  leur  fait  grand 
bien.  Et  doit  le  berger  voir  aux  champs, 
pour  savoir  de  la  qualité  du  temps.   Et 

se  il  fait  bon  pasturer,  ildoit  incontinent 
mettre  hors  ses  brebis  et  les  mener 
champaier.  Et  qui  fréquente  les  champs, 
il  doit  bien  adviser  selon  les  vens  et  les 
nuées  :  car  il  y  a  aulcuns  vens,  lesquelz 
chassent  les  nuées  et  les  bruynes  devant 
la  face  du  soleil  :  parquoy  Tair  devient 
pur  et  serain  et  fait  beau  temps.  Et  aul- 
cuns autres  acueuvrent  l'air  de  nuées  et 
amainent  la  pluye,  et  mesmement  ung 
des  vens  que  l'on  appelle  plongel^  qui 
vient  de  devers  Occident  :  car  il  fait  le 
temps  pluyieux,  de  son  soufflement.  Si 
voit-on  tout  communément  que,  audict 
moys  d'April,  souloie  venter  et  souffler 
ung  vent  que  l'on  nomme  galerne,  qui 
vient  de  devers  Septentrion,  entre  Occi- 
dent et  Bise,  plus  souvent  que  nul  des 
aultres,  lequel  vent  de  galerne  les  ber- 
gers le  mauldissent ,  et  le  pays  dont  il  vient. 
Le  berger,  par  généralle  doctrine,  doit 
avoir  considération  aux  temps  et  aux 
vents,  tant  au  moys  d'Avril  comme  es 
aultres  moys  de  l'an.  Et  doit  eschever  le 
berger,  que  il  ne  maine  ne  conduise  ses 
brebis    en    pasture    contre   le     vent    de 


LE    BON   BERGER 


solerre  que  aulcuns  appellent  Nort  : 
qui  vient  de  devers  Midy  :  lequel  est 
nuysant  et  dommageable  aux  brebis  : 
car  il  les  fait  enfler  de  son  esperit  et  de 
son  soufflement.  Si  le  doit  le  berger 
eschever  en  tant  que  il  peult  :  car  il 
advient  souvent  que,  quand  les  bestes 
en  sont  enflées,  il  y  convient  mettre 
remède  par  seignée  ou  aultrement. 
Comme  cy  après  en  sera  dit  plus  à  plein 
des  cures  et  des  seignées. 


CHAPITRE    XIII 


DU    MOYS    DE    MAY 


u  mois  de  May,  est  le  temps 
doulx  et  serain,  et  ne  fait 
pas  encore  trop  chault  :  et 
est  tout  flory  sur  terre  :  car 
elle  a  lors  vestu  sa  belle 
robbe  qui  est  aorne'e  de  plusieurs  belles 
florettes  de  diverses  couleurs  es  bois  et 
es  prez  :  et  sont  lors  les  pasturages  tous 

pleins  de  belles  herbes  et  tendres.  Au 
mois  de  May,  a-l'on  coustume  de  tondre 
la  laine  des  moutons,  des  brebis  por- 
tières, des  antenoises,  et  des  aigniaulx  : 
car  lors  est  la  laine  meure.  Et  aussi  plus 
convenable  et  trop  plus  prouffitable  chose 
est  de  dépouiller  lors  et  tondre  les  brebis, 
que  en  nul  aultre  temps  :  tant  pour  la 
chaleur  attrempée  du  temps,  comme  pour 
l'aisement  de  la  pasture. 

De  la  manière  de  tondre  les  bestes 
dessusdictes,  et  comment  on  les  doit 
prendre  souef  :  et  lyer  les  pieds  d'une 
lanière  ou  d'une  cordelle  de  laine  molle, 
pour  moins  blecer  :  et  du  surplus  de 
faire  la  tonsure,  que  l'on  doit  faire  le 
plus  prouffitablement  que  l'on  peult,  ne 
sera  peu  ou  ne'ant  parle'  en  cest  traicté  : 
pource  que  la  tonsure  n'est  pas  de  la 
propre  essence  du  droit  art  du  mestier  de 
la  bergerie.  Car,  combien  que  ce  soit  des 
dépendances,  toutesfois  les  bergers  n'ont 
pas  coustume  de  tondre  leurs  brebis.  Et 
pour  ce,  s'en  passe  ledict  Jehan  de  Brie. 

Au  dit  mois  de  May,  doit  le  berger 
mener  ses  bestes  lart  aux  champs  :  et 

aussi  doit-il  revenir  tost  à  l'ostel.  Tart, 
pource  que  les  rose'es  de  May  nuysent 
au  bestial  à  laine  ;  car  avec  la  rosée  se 
mesle  aulcunes  fois  brouillas  ou  miellaz, 
qui  moult  empirent  les  herbes  et  les 
fueilles.  Et  sur  les  fueilles  des  ronses,  le 
peult-on  cognoistre  et  appercevoir  plus 
tost  que  ailleurs.  Et  les  brebis  de  leur 
nature  mengent  voluntiers  les  fueilles 
des  ronses,  quand  elles  y  peuvent  advenir. 
Et  aulcunes  fois,  pour  celle  convoitise, 
y  laissent  de  leur  laine,  et  de  leur  des- 
pouille,  en  allant  trop  près  des  ronses 
poignans.  Cestuy  meffait  doit-on  par- 
donner aux  brebis,  par  l'exemple  des 
hommes  :  conside're'  que  les  hommes 
sont  discretz  et  raisonnables,  laissant  bien 
leurs  despouilles  en  la  taverne,  ou  en 
aultres  lieux,  pour  leur  foie  volunté 
accomplir,  ce  n'est  pas  grand  merveille 
des  brebis,  qui  sont  brutes  et  non  raison- 
nables, se  elles  perdent  de  leur  laine 
pour  accomplir  leur  désir  et  leur  appétit  : 
et,  pour  y  obvier,  doit  aler  le  berger  tart, 
que  les  rousées  ne  nuysent  aux  bestes  à 
laine  :  et  d  aultre  part,  le   tost  repérer 

leur  est  bon  :  pour  eschever  la  force  de 
l'ardeur  du  soleil,  quand  il  est  en  sa  fer- 
veur et  chaleur  vers  heure  de  midy. 

Et  audit  mois  de  May  le  berger  doit 
clorre  et  fermer  les  huys  et  fenestres  de 
ses  estables,  par  jour  :  et,  par  nuyt,  les  doit 
laisser  ouvertes  pour  recevoir  l'air  de  la 
nuit  :  et,  le  temps  serain  es  estables,  pour 
le  bien,  attrempance,  et  aisément  des 
brebis.  Et  ne  doit-on  point  nettoyer  les 
estables  pour  les  causes  et  raisons  dessus- 
dictes.  Encore  doit-on  bien  noter  que 
qui  veult  faire  tondre  les  jeunes  aigniaulx 
de  la  première  tonsure,  on  ne  les  doit 
point  laver,  posé  qu'ils  fussent  crotez  : 
car  qui  les  laveroit  pour  nettoyer  leur 
laine,  quand  on  les  vouldroit  laver,  il 
feroit  son  grand  dommaige  :  et  est  bien 
esprouve',  pource  que,  quand  on  les  lave 
et  nettoyé  en  l'eaue,  ilz  s'esbahissent  et 
tressaillent,  et  aulcunes  fois  l'eau  leur 
entre  es  oreilles  et  en  deviennent  lours 
et  estahieux,  tellement  qu'il  en  sont 
tous  affolez.  Et  ont  les  veues  torves,  et 
ne  sont  pas  proffitables  à  garder.  Et  pour 
ce,  est-il  bon  et  expédient  de  tondre  les 

aigniaulx  sans  laver.  Des  moutons  et  des 
brebis  n'est-il  pas  à  faire  pareillement  : 
car  on  ne  les  doit  pas  tondre  sans  laver. 
Quant  les  aigniaulx  sont  tondus  et 
despouillez  de  leur  première  toison,  le 
berger  doit  estre  curieux  de  mener  son 
troupeau  d'aigniaulx,  incontinent  après 
leur  tonsure,  parmi  ung  chemin  sec  et 
pouldreux,  affin  que  la  pouldre  que  ilz 
esmouvent  de  leurs  piedz  se  prengne 
sur  eulx,  et  qu'il  en  soyent  empouldrez, 
par  deux  jours  ou  trois.  Et  la  raison  est 
pource  que  la  pouldre  leur  fait  cotelle 
sur  leur  chair  et  les  garantist  et  defFent 
de  rongne  ou  de  clavel,  qui  est  une 
moult  maulvaise  maladie  et  nuysant  aux 
brebis  et  aigniaulx,  comme  cy  après 
sera  dit.  Et  s'il  avenoit  que,  sans  moyen, 
après  la  tonsure,  fist  temps  pluvyeux; 
parquoy  les  aigniaulx  ne  peussent  eulx 
empouldrer  ou  chemin,  pour  Tempes- 
chement  de  la  pluye,  comme  il  eschet 
aulcunes  fois,  lors  doit- on  tenir  lesditz 
aigniaulx  es  estables  :  mais  le  berger 
contre  l'empeschement  y  doit  pourveoir, 
et  doit  prendre  de  la  cendre,  et  aultre 

pouidre  sachée  bien  déliéement.  Et  icelle 
pouidre  doit  jecter  sur  ses  aigniaulx, 
pour  les  empouidrer  et  pour  iceulx  gar- 
der et  garantir,  comme  dit  est  :  car  celle 
pouidre  leur  fait  une  manière  de  cotelle 
sur  leur  petite  laine,  laquelle  leur  est 
moult  prouffitable,  et  les  defïent  et  garde 
de  rongne  et  de  clavel,  et  si  les  garan- 
tist  de  la  pluye.  Et  n'est  pas  doubte  que 
à  mesure  que  la  laine  leur  croist  et  re- 
vient, elle  déboute  celle  pouidre  et  em- 
porte avec  soy  amont,  et  la  chair  des 
aigniaulx  demeure  nette  et  pure  soubz 
la  laine,  et  en  la  fin  se  purge  la  laine 
par  son  suyn,  et  chasse  la  pouidre  hors. 
Ainsi  les  aigniaulx  demeurent  sains  et 
netz,  moyennant  ladicte  pouidre.  Pareil- 
lement est  la  pouidre  convenable,  né- 
cessaire et  prouffitable,  aux  moutons, - 
aux  brebis  et  aux  bestes  antenoises.  Et 
les  doit-on  semblablement  empouidrer, 
après  leur  tonsure  incontinent,  et  sans 
moyen,  pour  icelle  garantir  et  deffendre 
des  maladies  dessusdictes,  et  pour  gar- 
der la  chair  soubz  la  laine. 


\p 

CHAPITRE    XIV 


DU    MOYS    DE    JUING 


^1  u  mois  de  Juing,  doit  le  ber- 
ger aviser  curieusement  en 
quelles  parties  il  maine 
ses  brebis  en  pasture,  pour- 
ce    que,    en    ce    mois    de 


Juing,  croist  une  herbe  aux  champs  que 
Ton  appelle  poucel.  Cette  herbe  est  de 
deux  manières.  L'une  a  la  fueille  crête- 

lée  et  la  tige  verte,  et  est  bonne.  L'aultre 
a  la  fueille  ronde  et  la  tige  vermeille  et 
pelue,  et  est  si  maulvaise,  que  quand  la 
brebis  en  menge,  elle  pert  son  runge  et 
devient  malade. 

En  ce  mois  de  Juing,  se  doit  le  ber- 
ger lever,  au  point  du  jour,  pour  faire 
traire  le  lait  de  ses  bestes,  et  puis  les 
doit  mener  aux  champs  bien  matin,  car 
lors  y  fait-il  bon.  Et,  au  retourner  des 
champs,  les  doit  garder  de  trop  grand 
chaleur  :  car  la  chaleur  du  soleil  nuyst 
à  la  chair  d'icelle  brebis,  pour  la  pau- 
vreté de  leur  laine.  Et  la  chaleur  des 
bestes  peult  le  berger  assez  appercevoir 
à  son  mouton  sonnailler.  Car,  combien 
que  par  raison  il  soit  le  plus  gras,  dont 
il  n'est  pas  sitôt  féru  ne  surpris  du 
soleil  :  toutesfois  le  sonnailler  se  arreste 
tout  coy,  quant  il  a  grand  chauld,  et 
trippe  des  pieds  et  remue  sa  queue,  et  ce 
sont  les  signes  de  la  chaleur,  et  aussi 
est-il  environné  des  mouches,  quand  il 
est  arresté.  Si  y  doit  pourveoir  le  berger 
et  faire  umbrager  ses  bestes,  et  mener 
paisiblement  es  estables.  Et  n'est  force 

que  les  brebis  menge  beaucoup,  au  mois 
de  Juing  :  car  la  gresse  de  ce  mois  ne 
leur  est  prouffitable. 

En  ce  mois  doit  le  berger  mener  ses 
bestes  hors  des  friches  et  des  chemins 
herbeux,  et  les  doit  tenir  es  gaschières 
et  es  haultz  lieux  en  planté  de  chardons  : 
car  la  pasture  des  chardons  leur  est 
bonne.  Et  quand  elles  mengent  volun- 
tiers  les  tendres  chardons,  ce  est  vray 
signe  que  elles  sont  saines.  Et  se  elles 
n'en  veulent  menger,  ce  est  signe  que 
elles  sont  usées,  mal  saines,  et  ne  sont 
pas  dignes  de  nourrir.  Si  doit  considé- 
rer le  berger  et  en  adviser  son  maistre, 
pour  son  prouffit.  Et  à  heure  de  pran- 
gière,  audit  mois,  ne  doit  pas  le  berger 
mener  ses  brebis  après  disner  contre 
soleil  :  mais  doit  tourner  le  dos  au  soleil 
et  les  conduire  es  valées  où  les  herbes 
sont  plus  moistes,  et  n'est  pas  doubte 
que  les  brebis  voyent  mieulx  l'herbe 
verdoier,  quand  elles  ont  les  doz  tournez 
au  soleil,  que  se  le  ray  du  soleil  luy- 
soit  parmi  les  yeulx.  Et  est  assavoir  que 
lors  une  herbe,  nommée  chailiie,  leur 

est  moult  prouffitable  et  nourrissant,  et 
leur  fait  avoir  bon  ventre  :  car,  se  les 
brebis  estoient  enflées  ou  mal  mises 
d'aucune  maie  herbe,  la  chaillée  les  gué- 
rist  et  leur  est  vraye  médecine.  Et  soit 
adoncques  le  berger  saige  et  discret,  en 
ramenant  ses  brebis. 


CHAPITRE  XV 


DU     MOYS     DE     JUILLET 


S^S- 

^s^y^^ 

^^^^^^^m 

^^^^^^ 

^^^^^^^^^^^^3 

u  mois  de  Juillet,  doit  le 
berger  lever  matin  aussi, 
comme  au  mois  de  Juing. 
Et  jaçoit  que  audit  mois 
de  Juing  soit  dit  et  con- 
seillé que  le  berger  doit  mener  ses  bre- 
bis es  gaschières  et  es  haultz  lieux  :  tou- 
tesfois,  en  ce  mois  de  Juillet,  se  doit  gar- 

der  d'une  herbe  que  l'on  appelle  sauvres, 
à  une  petite  fueillete  jaulne,  laquelle 
herbe  de  sauvres  est  tant  nuysant  au 
bestial,  que  se  les  brebis  la  mengent  ain- 
çois  que  la  fleur  y  soit,  elles  en  sont 
enflées,  et  de  la  malice  de  Therbe  sont 
en  péril  de  mort.  Quant  les  brebis  ont 
trop  chauld,  assez  est  dit,  au  chapitre  des 
reigles  généraulx,  en  quelle  manière  on 
les  doit  refroidir  et  umbrager. 


CHAPITRE    XVF 


DU    MOYS    D  AOUST 


N  Aoust,  doitle  berger  lever 
matin  comme  dessus,  et 
soy  desjuner  dune  soupe 
en  eaue,  ou  du  lait  cler,  et 
ne  doit  porter  pain  en  sa 
panetière,  fors  pour  son  chien.  Et  ne 
doit  point  porter  de  houlette  ne  d'aul- 
tre  baston,  fors  que  une  verge  de  coul- 

dre  en  sa  main,  par  manière  d'esbate- 
ment. 

En  Aoust,  le  berger  ne  doit  pas  me- 
ner ses  bestes  en  friches,  en  gaschières, 
ne  en  pasturaiges  où  il  ayt  verdure  : 
mais  les  doit  mener  et  tenir  es  chaumes 
et  esteules  où  les  blez  et  avoines  ont  esté 
soyez.  Et  illec  doivent  prendre  les  brebis 
leur  pasture  et  non  ailleurs,  au  moins 
selon  la  coustume  de  France,  et  de 
Brie,  laquelle  est  telle  que  chascune 
berger  peult  mettre  ses  brebis  es  chau- 
mes aux  champs  tout  aussi  tost  que 
les  gerbes  en  sont  ostées.  Et,  devant 
disner,  les  doit  ramener  assez  tost  es 
estables  et  les  laisser  reposer,  et  atten- 
dre jusques  à  haulte  prangière,  et  après 
disner  doit  aller  tart  aux  champs  et  y 
doit  tenir  ses  brebis  jusques  à  une  lieue 
de  nuyct. 

Au  mois  d'Aoust,  et  aux  moys  ensuy- 
vant,  peult-on  faire  et  laisser  ge'sir  les 
brebis  hors  des  estables  et  emmy  la 
court  ou  ailleurs  :  mais  que  ce  soit  en 
lieux  seurs. 

En  Aoust,   le  berger  doit  garder  ses 

brebis  qu'elles  ne  soyent  enflées  de 
menger  trop  d'espis  :  car  mort  s'en  pour- 
roit  ensuyr,  qui  n'y  pourvoiroit  de  re- 
mède. 


CHAPITRE  XVII 


DU      MOYS      DE      SEPTEMBRE 


u  mois  de  Septembre,  dok 
le  berger  mener  ses  bre- 
bis matin  aux  champs,  et, 
pour  pasturage,  les  doit 
conduire,  devant  disner,  es 
terres  et  chaumes  où  il  y  a  eu  blez.  Et 
après  disner,  es  lieux  où  il  y  a  eu  avoines, 
pour  asouplir  contre   le  vespre,  et  doit 

eschever  terres  maigres  et  pierreuses  : 
car  lors  y  croist  une  herbe  que  Ton 
nomme  muguet  sauvaige^  que  les  brebis 
mengent  voluntiers  :  mais  elle  leur  est 
nuysant  et  mal  prouffitable.  Et  est 
ainsi  comme  semblable  à  la  trefBe,  en 
fueille  et  verdeur  :  mais  elle  est  plus 
haulte  et  a  une  fleur  plus  jaulne  par 
rinsiaux.  Et  sur  celle  herbe  et  ses  rin- 
siaux  descent  une  manière  de  bylos  : 
lesquelz  descendent  de  l'air,  semblables  à 
fil  de  coton  qui  se  adhèrent  à  celle 
herbe  de  muguet,  et  y  demeurent,  et  en 
eulx  se  nourrissent  areignes,  vermines  et 
ordures  envenymées.  Et  pour  convoi- 
tise de  l'herbe,  les  brebis  la.  mengent 
avec  l'ordure  et  en  enquièrent  une 
grand  maladie,  que  l'on  appelle  yren- 
gnier,  qui  tient  en  la  teste,  et  dont  la 
brebis  est  enflée  et  envenimée  en  péril 
de  mort.  Et  mourroit  de  celle  maladie, 
se  l'on  n'y  mettoit  remède. 

En  celuy  mois  de  Septembre,  par 
commune  ordonnance  de  nature,  les 
brebis  portières  sont  luitées  et  saillies 
des  moutons  masles,  pour  propaginer  et 

continuer  l'espèce  des  bestes  à  laine  par 
génération,  selon  la  bonne  disposition 
du  souverain  pasteur,  créateur  et  condi- 
teur  de  toutes  choses  immorteles,  mor- 
teles,  raisonnables,  brutes,  animées  et 
sans  ame.  Si  advient,  à  la  fois,  que  aul- 
cunes  brebis  portières  sont  luitées  et 
saillies  en  Aoust.  Et  aussi  sont-elles 
plus  hastives  à  faonner,  devant  Febvrier. 
Audit  mois  de  Septembre,  le  berger 
doit  estre  diligent  de  la  garde  de  ses 
moutons  saillans,  qui  luysent  les  por- 
tières femeles.  Et  ce  mois  durant,  doit 
faire  gésir  les  moutons  et  portières 
emmy  la  court  ou  en  autres  lieux  seurs, 
hors  des  estables,  et  les  visiter  souvent. 


5^f^ 


CHAPITRE    XVIII 

DU    MOYS    DE    OCTOBRE 


N  Octobre,  mette  le  berger 
ses  brebis  matin  aux 
champs  pour  pasture,  et 
eu  regard  à  la  qualité  du 
temps,  comme  dit  est  des- 
sus. Et,  au  matin,  les  doit  tenir  et  con- 
duire es  nouvelles  gaschières  :  car  les 
nouvelles  herbettes  et  chardons  qui  crois- 

sent  es  nouvelles  gaschières  leur  sont 
moult  prouffitables.  Et,  après  disner, 
les  doit  mener  es  chaumes  et  es  esteules 
comme  en  Aoust,  et  les  tenir  es  chau- 
mes jusques  à  une  lieue  de  nuyct  ou 
environ.  Et  pource  qu'en  ce  temps  les 
bestes  ne  sont  pas  encore  refroidies  et 
tiennent  encore  grand  partie  de  leur 
chaleur  pour  le  cohit  naturel  :  et  que 
les  chars  des  bestes  portières  ou  mou- 
tons ne  sont  pas  lors  bien  convenables 
à  menger  :  la  seigne'e  audit  mois  est  def- 
fendue,  et  toute  médecine  à  faire  à  tout 
bergin,  tant  aux  moutons  comme  chas- 
tris,  portières,  brebis,  antenoises  et  ai- 
gniaulx.  Excepté  que  se  aulcune  en 
estoit  découragée  de  menger  ou  malade 
par  aulcun  accident,  l'on  luy  doit  don- 
ner à  menger  des  fueilles  de  choulx,  pour 
son  appétit  recouvrer. 


CHAPITRE  XIX 


DU     MO Y S      DE      NOVEMBRE 


^'^T^î^^l^lîil)  ;i 

N  Novembre,  le  berger  doit 
mener  et  conduire  ses  bre- 
bis es  chaumes  et  esteules, 
comme  dessus,  pour  pastu- 
rer  le  regain  des  herbes 
qui  sont  regaynées  :  car  la  doulceur 
d'icelles  leur  sont  moult  nourrissant  et 
prouffitable.  En  ce  mois  de  Novembre. 

est  deffendue  la  seignée  et  médecine, 
tout  ainsi  comme  en  Octobre.  Et,  se 
les  moutons  sont  descouragez  en  ce 
mois,  le  berger  leur  doit  donner  à  men- 
ger  du  sel  ung  peu.  Et  pource  que,  en 
l'yver,  pleut  plus  souvent  qu'en  aultre 
temps  :  quand  il  a  pieu  et  que  le  berger 
meine  ses  brebis  en  pasturage  près  des 
bois,  il  doit  estouper  et  emplir  les  son- 
nettes de  ses  bestes,  tellement  qu'elles 
ne  puissent  sonner  ne  faire  noise.  Car 
les  loups  ne  peuvent  bonnement  endu- 
rer la  pluye,  pour  les  de'goustz  des  ruis- 
seaulx  et  des  fueilles  du  bois,  qui  leur 
chet  es  oreilles  et  leur  fait  mal.  Et  pour 
ce,  yssent  hors  des  bois  après  pluye  et  se 
tapessent  pour  agayter  les  brebis,  quand 
il  les  sentent  au  vent,  ou  quand  ilz 
oyent  les  sonnettes.  Si  les  doit  le  berger 
estouper  pour  oster  la  noise,  et  doit  lors 
champaier  loing  des  bois  et  contre  vent, 
et  estre  curieux  sur  son  bestail,  pour 
obvier  aux  périls  et  dommaiges. 


1 


CHAPITRE  XX 


DU      MOYS      DE      DECEMBRE 


N  Décembre,  doit-on  aller 
tart  aux  champs  en  pastu- 
rage.  Et  lors  les  brebis 
mengent  voluntiers  une 
herbe  qu'on  appelle  hye- 
bles,  mesmement  celles  qui  sont  grosses 
et  empraintes  et  veulent  avoir  nouvelles 
pastures,  et  sont  jà  saoulées  des  regains 

des  herbes  et  des  chaumes.  Et  quand 
elles  ont  gousté  des  hyebles,  il  n'a  guiè- 
res  de  danger  en  la  garde.  En  celuy 
mois  de  Décembre,  ne  viennent  point 
les  bestes  au  disner  à  méridienne,  et  les 
doit-on  tenir  et  garder  aux  champs  jus- 
ques  à  soleil  couchant  :  et  est  moult  à 
noter  que,  tout  ainsi  que  pour  reigle 
générale  est  defFendu  à  nettoyer  et  curer 
les  estables  des  brebis  au  mois  de  May, 
tout  ainsi  est  commandé  qu'au  mois  de 
Décembre  les  estables  soient  curées  et 
nettoyées.  Et  n'y  doit-on  laisser  nul 
fiens  :  mais  est  bon  de  les  curer  sou- 
vent, pource  que  les  fiens  en  Décembre 
sont  moult  nuysans  au  bestial. 


CHAPITRE  XXI 

DES  MALADIES  QUI  VIENNENT  AUX  BREBIS, 
AIGNIAULX  ET  AULTRES  BESTES  A  LAINE. 
—  DE   LA    MALADIE    Qu'ON    DIT    l'aFFILÉE 


Affilée  est  une  maladie 
qui  vient  commune'ment 
aux  aigniaulx,  et  la  pren- 
nent quand  ilz  goustent  du 
lait  de  brebis,  laquelle  a  de 
nouveau  faonné,  lequel  lait  Ton  appelle 
bet  et  est  le  premier  lait  de  la  mamelle 
ou  du  pis  de  la  brebis,  après  ce  que  elle 
a  faonné  de  nouveau,  comme  de  ce  est 
faite  mention  cy  dessus  au  chapitre  du 
mois  de  Febvrier  :  celle  maladie  affile'e 
est  moult  pe'rilleuse. 


*^3^* 


CHAPITRE  XXII 


DU    POUCET 


NE  aultre  maladie  y  a  que  les 
aigniaulx  preignent,  quand 
ilz  sont  plus  de  quinze 
jours  continuez  avec  les 
mères  depuis  qu'ilz  sont 
nez  :  laquelle  maladie  est  appellée  poucet. 
De  celle  maladie  et  dont  elle  est  causée, 
est  dit  assez  suffisamment,  au  chapitre 
du  mois  de  Febvrier,  et  ceste  maladie  du 
poucet  est  moult  pe'rilleuse  :  car  contre 
elle  a  bien  peu  de  remède. 


fô.^ 


CHAPITRE  XXIII 

DU    BOUCHET 


A  maladie  du  bouchet  est 
semblablement  contenue, 
audit  chapitre  de  Febvrier  : 
et  dit  le  Maistre  que  ceste 
maladie  du  bouchet  est 
engendrée  aux  aigniaulx,  quand  ilz 
alaictent  leurs  mères  quand  elles  viennent 
des  champs,  ainçois  qu'elles  soient  bien 
dispose'es  et  refroidies.  Et  de  celle  mala- 
die meurent  les  aigniaulx  souvent ,  se 
l'on  n'y  mettoit  remède. 


CHAPITRE  XXIV 


'(ni 
1  v| 

m 

DU    CLAVEL 


NE  maladie  que  l'on  appelle 
le  clavel ,  laquelle  vient 
aux  brebis,  aigniaulx  et 
aultres  bestes  portant  laine, 
par   trop    boire  et    aultres 


excès  de  maulvaise  garde. 


CHAPITRE  XXV 


DE    LA    RONGNE 


A  rongne  est  une  aultre 
maladie,  qui  leur  vient  es 
dos  par  pluye,  par  morfon- 
tures  ou  aultres,  à  l'ayde 
de  froidure. 


CHAPITRE  XXVI 


DU    POACRE 


A  maladie  du  poacre  vient 
aux  brebis  et  bestial  de 
accident  de  pasturer  es 
rousées,  es  terres  sablon- 
neuses. Et  est  le  poacre 
une  maladie  et  manière  de  rongne.  qui 
prent  et  tient  es  museaux  des  brebis.  Et 
est  assez  pire  et  plus  nuysant  que  la 
rongne  du  dos. 


CHAPITRE  XXVII 


DE    LA    BOUVERAUDE 


]E  la  maladie  qui  vient  aux 
brebis  d'une  herbe  qui  est 
appelée  bouveraude,  est 
assez  touché,  au  chapitre 
du  moys  de  Mars  :  comment 
la  maulvaise  herbe  de  bouveraude  prent 
les  brebis  par  le  guoitron  de  la  gorge  : 
et  comment  les  bestes  en  sont  en  grant 


péril. 


CHAPITRE  XXVIII 


DE    LA    DAUVE 


NE  maladie  que  l'on  appelle 
dauve  vient  aux  brebis  de 
menger  une  herbe,  qui 
semblablement  est  nom- 
me'e  dauve.  De  laquelle 
herbe  de  dauve,  et  aussi  de  la  maladie 
qui  en  est  engendrée,  est  dict  plus  en 
plain  cy  dessus,  au  chapitre  dudict  moys 
de  Mars. 

CHAPITRE  XXIX 


DE    L  AVERTIN 


E  maladie  vient  aux  ai- 
gniaulx,  laquelle  est  nom- 
mée avertin  et  leur  est 
engendrée  de  la  force  et 
répercusion  du  soleil  qui 
les  iiert  es  testes.  Et  leur  faict  par  la 
chaleur  esmouvoir  leur  cerveau,  dont  ilz 
affolent  et  meurent  et  tournoient  sou- 
ventesfois  :  comme  dict  est  audict  moys 
Je  xMars. 


'-S'^< 


CHAPITRE  XXX 


DE    L  ENFLEURE 


E  l'enfleure  y  a  deux  causes 
ou  plusieurs ,  dont  Tune 
est  engendrée  au  moys  de 
Juillet,  quand  les  brebis 
mengent  une  herbe  que 
l'on  appelle  fevrel,  à  la  petite  fleur 
jaune  :  ainçois  que  ladicte  herbe  soit 
fleurie.  L'aultre  cause  est,  quant  elles 
mengent  trop  espiz,  au  mois  d'Aoust,  en 
sont  enflées. 


iD 


CHAPITRE  XXXI 


LE    RUNGE 


^^ixE  aultre  maladie  que  l'on 
^  appelle  le  runge  perdu. 
Et  leur  vient,  quand  elles 
mengent  d'une  herbe  qui 
est  appellée  poucet ,  et 
cette  herbe  oste  aux  bestes  le  goût  de 
menger. 

CHAPITRE  XXXII 


DE    L  YRENGNIER 


A  maladie  que  l'on  dict 
l'yrengnier  est  engendrée 
aux  brebis,  au  moys  de 
Septembre ,  quand  elles 
mengent  l'herbe  que  Ton 
appelle  muguet  saulvage  :  sur  laquelle 
herbe  descend  yraignes  et  vermines,  que 
moult  les  empire. 


CHAPITRE  XXXHI 


AUTRE    CHAPITRE.    DES    REMEDES 


m  ES  remèdes  et  cures  de  ces 
maladies  :  prendrons  du 
remède  contre  Taftllée . 
qui  est  tel  :  quand  l'aigniau 
est  malade  de  l'affilée,  on 


luy  doit  faire  alaicter  une  aultre  mère 
que  la  sienne,  pour  deux  ou  trois  jours, 
et  il  guarira. 


CHAPITRE  XXXIV 


REMEDE    DU    POUCET 


ONTRE  le  poucet  il  y  a  peu  de 
remède,  fors  que  de  oster 
les  aigneaux  d'avec  leurs 
mères,  quant  ilz  y  ont  esté 
quinze  jours,  si  comme  il 


est  dict,  au  chapitre  de  Febvrier. 


CHAPITRE   XXXV 


REMEDE    DU    BOUGHET 


ONTRE  la  maladie  du  bou- 
chet  a  tel  remède  :  on  doit 
prendre  ung  baston  de 
sceur  vert,  de  demy  pied  de 
long,  et  le  fendre  au  bout 
en  croix  :  et  mettre  icelluy  en  la  gueulle 
de  l'aigneau,  et  quand  le  baston  a  touché 
la  maladie  en  la  gueulle  de  l'aigneau,  on 
le  doit  mettre  en  lieu  où  il  puisse  bien 
tost  seicher,  et  lors  qu'il  seiche  l'aigneau 
treuve  bien  tost  garison. 


CHAPITRE  XXXVl 


REMEDE    DU    CLAVEI. 


E  remède  contre  le  clavel. 
tant  pour  aigneaux  que 
pour  aultres  bestes  à  laine, 
est  tel.  Le  berger  doit 
cueillir,  la  veille  de  la  nati- 
vité' sainct  Jehan  Baptiste  une  herbe, 
laquelle  est  appele'e  tume,  aultrement 
juscarime  ou  henvebonne,  et  est  assez 
commune  :  on  la  trouve  en  plusieurs 
lieux  ou  en  plusieurs  places.  Icelle  herbe 
est  de  telle  nature  que  elle  est  mise 
et  reposée  secrettement  aux  estables , 
affin  qu'on  ne  la  voye,  et  en  révérence 
et  honneur  de  monseigneur  sainct  Jehan- 
Baptiste  :  et  ne  doit  pas  chascun  veoir  ne 
savoir  le  secret  et  les  grans  biens  que 
sont  en  Testât  de  bergerie. 


CHAPITRE  XXXVII 


REMEDE    DE    LA    RONGNE 


ONTRE  la  rongne  au  dos  des 
moutons,  ou  aultres  bestes 
à  laine,  on  doit  faire  oi- 
gnemens  de  vieil  oingt  de 
porc  :  de  vif  argent  et  d'alun 
de  glace,  et  de  coupperose,  de  vert  de  gris  : 
et  mesler  tout  ensemble  avec  ung  peu  de 
farine  de  semence  de  nesle  ou  de  cendre 
commune  :  et  confire  avec  le  vieil  oingt. 
Et  de  cest  oignement  doit-on  oingdre  la 
rongne;  si  guariront  les  bestes.  Et  aux 
aigneaux  convient  ouvrer  plus  doulce- 
ment,  pource  qu'ilz  sont  plus  tendres  : 
prenez  vieil  oingt,  vert  de  gris  et  cendres 
de  serment  de  vignes.  Et  qu'il  n'a  ser- 
ment, preigne  des  genefvres  :  et  soit 
tout   broyé   ensemble  pour  oingdre  les 

aigneaux  :  si  gariront.  Et  n'y  convient 
mettre  vif  argent  :  ne  alun  de  glace  :  ne 
coupperose  :  car  ilz  sont  trop  fors  cor- 
rosifz,  et  pourroient  faire  mourir  les 
aigneaux.  Et  se  aulcun  pauvre  mesnager 
ne  pouvoit  finer  des  choses  dessusdictes  : 
doit  prendre  des  genefvres  verds  et  coup- 
pés  mesmement  par  tronçons,  et  les  faire 
bouillir  en  lessive  cendre  de  dauves,  et 
puis  broyer  les  tronçons  ;  et  les  faire 
boullir  de  rechef:  tant  qu'ilz  soient  bien 
amolis,  et  qu'ilz  ayent  attraict  la  sub- 
stance et  la  force  de  la  cendre  :  et  vault 
à  faire  oingture  à  garir  et  curer  ladicte 
rongne,  tant  à  bestes  surannées  que 
aigneaux. 


^§> 


CHAPITRE  XXXVIII 


REMEDE    DU    POACRE 


I  ouR  garir  le  poacre,  prenez 
coupperose  :  alun  de  glace 
et  souffre  vif  :  et  broyez 
tout  ensemble,  et  faictes 
boullir  en  huylle  de  che 


neveys,  et  le  mettez  tout  chault  sur  la 
beste  poacreuse,  au  soir,  quand  elle 
reviendra  des  champs  :  car,  qu'il  le  met- 
troit  au  matin,  ne  proffiteroit  ne'ant, 
pource  que  Fongnement  se  dégasteroit  et 
chariroit  en  paissant.  Et  qui  ne  pourroit 
avoir  les  choses  dessusdictes  contre  le 
poacre,  preigne  ung  vieil  essieul  de 
charrier  oingt  de  vieil  oingt,  et  le  face 
ardoir  par  le  bout  :  de  la  poudre  mettez 
sur  la  rongne  et  sur  les  museaux.  Et  n'est 
pas  seullement  que  pour  tappir  ladicte 

maladie  à  certain  temps  :  car  la  pouldre 
de  Fessieul  ne  faict  pas  plaine  ne  par- 
faicte  cure,  mais  le  faict  tappir  ainsi 
comme  l'on  pourroit  faire  de  gouterose, 
ou  d'aultre  maladie  contagieuse,  à  certain 
temps,  sans  curer  à  plain.  Si  est  le  plus 
expédient  de  oingdre  ses  bestes  poa- 
creuses,  quant  la  maladie  est  tarie,  ainçois 
que  leur  poacre  renouvelle.  Et  est  ceste 
maladie  es  brebis  ainsi  que  la  pierre 
seroit  aux  hommes,  et  ainsi  incurable. 
Et  toutes  fois  les  bestes  à  laine  en  sont 
aulcunes  fois  curées  et  garies  par  l'on- 
l'nement  dessus  dict. 


CHAPITRE  XXXIX 


REMEDE       DE       LA      BOUVERAUDE 


lONTRE  bouveraude,  si  comme 
est  dict  au  moys  de  Mars, 
et  tout  comme  les  brebis 
ont  gousté  de  la  bouve- 
raude, il  convient  que  le 
berger  y  secoure  incontinent  et  leur 
mette  du  sel  en  la  gueulle  pour  faire 
boire  et  avaler  l'amertume  de  la  maie 
herbe.  Aussi  est  bon  remède  de  jetter  à 
la  beste  de  la  terre  et  de  la  tampière  par 
dessus  le  dos  ou  de  l'eaue  pour  la  faire 
escourre  et  mouvoir  :  car  quant  elle  se 
escoust,  après  le  goust  de  celle  maie 
herbe,  il  s'ensuyt  santé. 


CHAPITRE  XL 


REMEDE     DE    LA     DAUVE 


^|ONTRE  la  maladie  de  la 
dauve,  combien  que  la  bre- 
bis endauvée  puisse  vivre 
par  aulcun  temps,  est  mal 
saine  ,  toutesfois  il  n'y  a 
peu  ou  néant  de  remède.  Et  ce  qu'il  en 
peult  estre,  querez-le  au  chapitre  en  Feb- 
vrier. 


CHAPITRE  XLI 


REMEDE     DE     L AVERTIN 


ONTRE  la  maladie  d'avertin 
qui  vient  aux  aigneaux  de 
force  de  soleil,  le  remède 
est  tel  :  l'en  doit  prendre 
la  fueille  de  lorvalle  la- 
quelle est  nommée  toutebonne  :  et  faire 
jus  de  la  fueille  et  jetter  dedans  l'oreille 
de  l'aigneau  pacient.  Et  qu'il  ne  peult 
avoir  de  la  fueille,  si  preigne  de  la  graine 
d'icelle  herbe  broyée  et  destrampée  en 
vin  aigre,  et  soit  jette  en  l'oreille  de 
l'aigneau  :  si  garira. 


CHAPITRE  XLII 


REMEDE    DE     LENFLEURE 


^  ONTRE  l'enfleure  qui  vient  de 
?y?p^<  fevrel  quand  la  brebis  la 
menge  :  ainçois  que  l'en- 
fleure y  soit,  le  remède 
i  si  est  tel,  qu'il  convient 
de  seigner  la  beste,  du  chef  de  la 
veine,  sur  l'œil.  Et  quand  le  premier 
sang  est  cheut  sur  terre,  on  doit  pren- 
dre de  l'aultre  sang  de  la  beste,  à 
l'oreille  du  cousteau  :  et  en  donner  par 
trois  fois  à  la  beste.  Et  si  tost  qu'elle 
lesche  son  sang,  elle  tourne  à  garison  : 
et  si  par  adventure  elle  seignoit  trop, 
on  luy  doit  mettre  de  la  cendre  sur  la 
teste,  pour  soy  escourre.  Car,  à  se 
escourre,  le  sang  cesse  et  prent  aultre 
chemin.    Et    quand   l'enfleure  vient  de 

menger  trop  d'espis  en  Aoust  ;  quand  on 
apperçoit  que  les  bestes  sont  enfle'es.  on 
ne  les  doit  pas  mettre  en  l'eaue  jusques 
au  ventre,  afïin  qu'elles  se  attrempent,  et 
que  le  lait  se  puisse  nourrir  au  ventre 
de  la  beste,  pour  le  faire  mouvoir  et 
escourre  :  en  ce  faisant,  elle  fait  tourner 
sa  viande  en  son  ventre  :  et,  pour  la 
faire  plus  tost  escourre,  on  luy  doit  jec- 
ter  de  l'eaue  sur  le  dos.  Et  quand  elle 
se  escoust,  c'est  signe  de  garison  :  et 
ce  fait,  doit  le  berger  eschever  que  la 
beste  ne  boive  jusques  à  jour  et  demy 
après  ensuyvant.  Mais  luy  soit  donné 
d'une  feuille  de  blette  ou  d'aultre  chose. 
pour  perdre  la  soif  :  jusques  à  ce  que  la 
beste  soit  remise  à  santé  et  à  son  goust 
de  menger. 


CHAPITRE  XLIII 


REMEDE    DU     RUNGE     PERDU 


CONTRE  le  runge  perdu  qui 
vient  aux  brebis  quand 
elles  mengent  d'une  herbe, 
laquelle  on  appelle  poucel, 
le   remède  est  tel  :   que   le 


berger,  si  tost  qu'il  apperçoit  que  la 
brebis  a  perdu  son  runge,  et  le  scet 
parce  qu'elle  rent  eaue  verte  par  la 
gueulle  :  lors  si  la  loeste  est  malade,  il 
doit  ouvrir,  de  la  pointe  d'ung  coustel,  la 
gueulle  soubz  la  langue  :  et  d'une  aultre 
beste  femelle  en  la  gueulle  de  la  loeste 
sur  la  langue  :  et  luy  doit  mener  les 
mâchoires  tant  qu'il  la  voye  menger  et 
ronger.  Et  si  la  beste  qui  a  perdu  son 
runge  est  femelle,  on  lui  doit  donner  du 
runge  d'ung  mouton  chastris  ou  masle. 
Faire  comme  dessus,  si  trouvera  garison. 


CHAPITRE  XLIV 


REMEDE     DE    L  YRENGNIER 


ONTRE  la  maladie  que  Ton 
appelle  yrengnier,  laquelle 
les  bestes  preignent  en 
mengeant   le   muguet   sau- 


vage. 


le   remède    est  tel 


que  le  berger  doit  visiter  ses  brebis 
curieusement,  et,  quand  aulcune  est 
enflée  de  ceste  maladie,  il  luy  doit  pre- 
mièrement fendre  les  oreilles,  et  se  par 
les  oreilles  sault  le  venin  jaulne  ou 
aultre,  il  doit  savoir  que  la  beste  est  en 
péril  de  mort,  et  luy  doit  fendre  et  tren- 
cher  le  cuir  du  museau  et  du  visaige  au 
plein,  mesmement  d'ung  canivet  :  et  hors 
des  vaines  en  plusieurs  lieux  :  car,  par 
les  jarsures,  sault  hors  le  venin  de  ladicte 
couleur  jaulne.  Et  pour  garison,  le  pa- 

steur  doit  prendre  d'une  herbe  appelée 
roynette,  qui  croist  es  gaschières,  et  a 
une  petite  fleurette  ronde.  Et  doit  froter 
rherbe  entre  ses  mains,  et  après  froter 
le  museau  de  la  beste.  Et  s'il  ne  peult 
promptement  finer  de  l'herbe  de  ladicte 
roynette  :  preigne  de  la  fueille  de  po- 
reaulx  et  en  face  jus,  et  ce  jus  soit  mis 
sur  le  museau  de  la  beste  es  lieux  bles- 
sez :  si  trouvera  garison.  Et  quand  les 
bestes  sont  ainsi  malades  et  desgoutées, 
le  berger  leur  doit  donner  à  menger  des 
miettes  de  pain  meslées  avec  sel.  Et 
ainsi  doit  faire,  et  les  garder  par  l'espace 
de  trois  jours,  pour  leur  donner  goust  de 
menger,  et,  pour  donner  goust,  boute 
une  herbe  dicte  vervaine,  qui  donne 
planté  de  laict  aux  femelles  :  mais,  pour 
ce  qu'il  est  froit,  il  n'est  pas  expédient 
que  les  moutons  en  mengent  ne  usent, 
au  moys  de  Septembre,  quand  ilz  sont  en 
estât  ou  saison  de  saillir  et  luyter  les 
brebis  portières. 


CHAPITRE  XLV 


DE    LA    SEIGNEE 


plusieurs  manières  se  fait 
la  seignée  des  brebis  :  on 
les  seigne  du  chef  de  la 
veine  sur  l'œil,  d'ung  ca- 
nivet  :  et  doit-l'on  oster 
ung  peu  de  la  laine,  pour  voir  la  veine. 
Aulcuns  apprentis  et  non  expers  en  l'art 
de  seigner,  les  seignent  en  la  queue  et 
leur  couppent  les  oreilles  pour  faire  sei- 
gner. Mais  ceste  œuvre  est  deffendue  : 
car  les  brebis  sans  oreilles  sont  diffa- 
mées, et  ceux  qui  en  sont  maistres  ne 
leur  couppent  point. 


Des  aultres  enseignemens  pour  en- 
fleures,  et  du  museau,  est  dict  cy-dessus  : 
et  souffit  pour  briefveté,  sans  en  faire 
difficulté. 


CHAPITRE  XLVI 

LA    MANIÈRE    DE    CHASTRER    ET   AMENDER 
LES   AIGNIAULX 


E  les  aigniaulx  sont  nez  en 
Janvier,  on  les  doit  amen- 
der en  Mars  ensuyvant. 
Et  y  a  deux  jours  environ 
la  feste  de  la  nativité 
Nostre  Dame  de  Mars,  soit  au  mardy  ou 
au  jeudy,  ou  au  samedy,  en  toutes  sai- 
sons. Et  aux  femelles  est  expédient  de 
rongner  les  queues  de  trois  dois  de  long, 
et  non  plus  ne  moins.  De  la  manière  de 
amender  les  moutons  :  l'on  leur  couppe 
plein  doy  de  la  boursette  aux  génitoires: 
et  doit  lors  le  berger  estre  sans  péché, 
et  est  bon  de  soy  confesser,  et  ne  doit 
ce  jour  mcnger  des  aux  pour  avoir  meil- 
leure aleine.  Et  en  la  playe  de  l'aigniau 

doit  mettre  de  la  cendre  déliée,  et  garde 
le  berger  ses  aigniaulx  de  boire,  et  les 
doit  visiter  parmy  la  fenestre,  qu'il  ne 
les  face  lever  ou  efforcer,  et  au  soir  les 
doit  faire  alaicter  en  lieu  estroit,  qu'ilz  ne 
fuyant,  et  que  les  playes  ne  se  euvrent. 
Et  regarder  aux  piedz  de  ceulx  qui  sont 
chastrez,  pour  moult  voir  se  ilz  ont  gros 
piedz  et  courts  :  c'est  bon  signe.  Et  est  à 
noter  que  mieulx  est  qu'ilz  soient  cha- 
strez par  temps  pluyeux  que  temps  sec. 


CHAPITRE    XLVII 


DU    CHIEN    DU    BERGER 


chien  du  berger  convient 
à  l'introduction  le  duire  de 
aler  arrester  les  brebis,  et 
que  le  berger  entame 
l'oreille  d'une  brebis,  en 
face  saillir  le  sang,  et  le  face  sentir  à  son 
chien  par  deux  fois  ou  trois  ;  et  jamais 
ne  prendra  la  brebis  que  par  l'oreille.  Et 

affin  que  le  chien  suyve  voluntiers  le 
berger,  il  luy  doit  oingdre  et  froter  les 
joues  de  la  croûte  de  lart,  et  les  deux 
piedz  de  devant  :  et  le  mener  souvent  : 
jusques  à  ce  qu'il  soit  bien  duyt.  Et 
quand  le  chien  se  couche  aux  champs, 
le  berger  luy  doit  croiser  les  piedz.  Et  se 
il  ne  se  duyt  quand  il  luy  aura  fait  par 
deux  ou  trois  fois,  si  luy  donne  congé'  : 
car  il  n'est  pas  digne  d'estre  avec  les 
bergers  et  brebis. 

Et    priez    Dieu    pour   le   bon    berger 
Jehan  de  Brie. 


Le  simple  Berger  Jehan  de  Brie 
Ne  parle  que  à  la  bonne  foy  : 
A  tous  subtil:^  pastoureaulx  prie 
Qu'il^  reçoyvent  en  gré  sa  loy  : 
Vivant  sans  soucy,  sans  esmoy, 
A  esté  en  ville  et  villaige  : 
Où  il  composa  soub^  ung  may 
L'Art  des  bergers  en  son  usaige. 

Du  premier  eut  beaucoup  de  peine, 
Et  en  après  eut  de  grans  biens  : 
Nonobstant,  la  vie  mondaine 
Il  desprisoit  sur  toutes  riens  : 
Monstrant  les  inconvénicns 
Qui  peult  venir  aux  pastoureaulx  : 
Et  comme  par  plusieurs  moyens 
Doivent  supporter  leurs  aigniaulx. 

Les  pasteurs  portans  crosse  et  mitre 
Voulans  à  cecy  regarder, 
Pourront  apprendre  maint  chapitre, 
Pour  leurs  oeilles  bien  garder  : 
Faulses  pastoures  évader, 
En  chassant  les  ravissans  loups  : 
Pour  ce,  pastoureaulx,  sans  tarder 
A  cecy  deve^  penser  tous. 


—  i6o  — 

Son  sens  naturel  fut  exquis 
Pour  monstrer  l'art  de  pastourie  : 
Il  eut  bien  peu  de  sens  acquis, 
A  ins  que  hanter  la  seigneurie  : 
Et  toutesfois  par  industrie 
Son  cas  rédigea  par  mémoire, 
Selon  l'estat  de  bergerie, 
Et  sans  appeter  vaine  gloire. 

Subtil:^  entetidemens  font  rage 
De  distinguer  d'aulcunes  choses  : 
Le  fol  peut  enseigner  le  saige  : 
Sur  ung  texte  font  plusieurs  gloses  : 
Tost  se  gasie  chapeau  de  roses  : 
Peu  de  vin  souvent  l'homme  enyvre  : 
Parquoy  Jehan  de  Brie  en  ses  proses 
Requiert  qu'on  excuse  son  livre. 


FIN    DE  JEHAN    DE   BRIE 

